
Συμβιβαστική επίλυση ιδιωτικών διαφορών - Επιτάχυνση δια¬ 
δικασίας αναγκαστικής εκτέλεσης - Σχεδιασμός και 
εφαρμογή Σωφρονιστικής Πολιτικής και άλλες διατά- 
ξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΠΡΩΤΟ ΚΕΦΑΛΑΙΟ 
ΚΩΔΙΚΑΣ ΠΟΛΙΤΙΚΗΣ ΔΙΚΟΝΟΜΙΑΣ 

Άρθρο 1 

1. Μετά το άρθρο 214 του Κώδικα Πολιτικής Δικο¬ 
νομίας (Κ.Πολ.Δ·.) προστίθεται άρθρο 214 Α που έχει 
ως εξής. 

"Αρθρο 214 Α 

1. Διαφορές ιδιωτικοί) δικαίου, υπαγόμενες στην καθ' 
ύλην αρμοδιότητα του πολυμελούς και του μονομελούς 
πρωτοδικείου, γιο τις οποίες επιτρέπεται να γίνει συμ¬ 
βιβασμός κατά τ«τ ουσιαστικό δίκαιο, δεν επιτρέπεται 
να συζητηθούν, ν δεν προηγηθεί απόπειρα συμβιβα¬ 
στικής επίλυσής τους, σύμφωνα με τις διατάξεις των 
επόμενων παραγράφων 

2. Αμέσως μετά τη σύν ταξη της έκθεσης κατάθεσης 
’ης αγωγής και τον ορισμό δικασίμου, ο γραμματέας 
με ειδική ευδιάκριτη σφραγίδα σημειώνει στο πρωτότυπο 
και στα αντίγραφα της αγωγής ή άλλου εισαγωγικού 
δικογράφου της δίκης ότι συζήτηση δεν επιτρέπεται να 
γίνει, αν δεν προηγηθεί απόπειρα συμβιβαστικής επί¬ 
λυσης της διαφοράς. 

3. Στην κλήση για συζήτηση της αγωγής ο δικηγόρος 
του ενάγοντος πρέπει να περιλαμβάνει και πρόσκληση 
προς τον εναγόμενο για συνάντηση στο γραφείο του 
σε ορισμένη ημέρα και ώρα. Η ημερομηνία της πρώτης 
συνάντησης ορίζεται δέκα (10) τουλάχιστον ημέρες 
μετά την επίδοση του αντιγράφου της αγωγής και 
οπωσδήποτε δέκα (10) ήμερες πριν από την ορισθείσα 
δικάσιμο. Στη συνάντηση μπορεί να κληθεί και ο τυχών 
προσεπικαλούμενος. 


4. Κατά τη συνάντηση οι διάδικοι, μόνοι ή μαζί με 
τους δικηγόρους τους ή και με τρίτο πρόσωπο κοινής 
επιλογής, εξετάζουν ολόκληρη τη διαφορά και τις τυχόν 
ανταξιώσεις του εναγομένου χωρίς να δεσμεύονται από 
τις διατάξεις του ουσιαστικού δικαίου. Χρησιμοποιούν 
όλα τα πρόσφορα μέσα για να εξακριβώσουν τα κρίσιμα 
περιστατικά και τα σημεία συμφωνίας και διαφωνίας των 
διαδίκων μερών, καθώς και τις έννομες συνέπειες που 
οι διάδικοι δέχονται ή αμφισβητούν, ώστε να επιτύχουν 
αμοιβαίως αποδεκτή λύση της διαφοράς, εν όλω ή εν 
μέρει. 

5. Αν οι διάδικοι καταλήξουν σε ολική ή μερική λύση 
της διαφοράς, συντάσσεται πρακτικό στο οποίο ανα¬ 
γράφεται το περιεχόμενο της συμφωνίας τους και ιδίως 
το είδος ή και το ποσόν της οφειλώμενης παροχής, οι 
τυχόν όροι με τους οποίους θα εκπληρωθεί και τα 
έξοδα τα οποία καθορίζονται και επιβάλλονται κατά τις 
διατάξεις των άρθρων 176 επ.. Το πρακτικό χρονολο¬ 
γείται και υπογράφεται από τους διαδίκους και τους 
δικηγόρους τους ή μόνο από τους δικηγόρους, αν έχουν 
ειδική πληρεξουσιότητα κατά το άρθρο 98. Το πρακτικό 
συντάσσεται σε τόσα πρωτότυπα όσοι οι αντιδικούντες 
διάδικοι ή ομάδες διαδίκων. Κάθε διάδικος μπορεί προ¬ 
σκομίζοντας το πρωτότυπο του πρακτικού, να ζητήσει 
από τον πρόεδρο του πολυμελούς πρωτοδικείου, ή το 
δικαστή του μονομελούς πρωτοδικείου ενώπιον του 
οποίου εκκρεμεί η αγωγή, την επικύρωσή του και την 
περιαφή του εκτελεστήριου τύπου. Ο πρόεδρος ή ο 
δικαστής, αφού διαπιστώσει: α) ότι η διαφορά είναι 
δεκτική συμβιβαστικής επίλυσης, κατά την παράγραφο 
1. β) ότι το πρακτικό έχει υπόγραφε! σύμφωνα με τη 
διάταξη του δευτέρου εδαφίου και γ) ότι από αυτό 
προκύπτει σαφώς το είδος ή και το ποσόν της παροχής 
που συμφωνήθηκε, επικυρώνει το πρακτικό και το πε- 
ριάπτει με τον εκτελεστήριο τύπο. Από την επικύρωσή 
του το πρακτικό αποτελεί τίτλο εκτελεστό. 

6. Αν δεν επιτευχθεί συμφωνία κατά την προηγούμενη 
παράγραφο, συντάσσεται και κατατίθεται με τις προ¬ 
τάσεις από το δικηγόρο του ενάγοντος σχετική δήλωση, 
στην οποία μπορεί να εκτίθενται και οι λόγοι της 
αποτυχίας της απόπειρας συμβιβαστικής επίλυσης της 
διαφοράς. Ομοια δήλωση μπορεί να συνταχθεί και από 
το δικηγόρο του εναγομένου. 

7. Συζήτηση της αγωγής μπορεί να γίνει: α) αν η 
απόπειρα συμβιβαστικής επίλυσης της διαφοράς απέτυχε 
εν όλω ή εν μέρει και β) αν κάποιος από τους διαδίκους 
αρνήθηκε ή δεν προσήλθε να μετάσχει στην απόπειρα. 

Η κατά το εδάφιο β άρνηση ή μη προσέλευση διαδίκου 
πρέπει να προκύπτει από δήλωση του αντιδίκου του ή 
του δικηγόρου του τελευταίου, που κατατίθεται με τις 
προτάσεις. Ψευδής δήλωση τιμωρείται κατά το άρθρο 
225 παρ. 2 του Ποινικού Κώδικα. Η αποτυχία της 
απόπειρας εν όλω ή εν μέρει πρέπει να προκύπτει από 
τις δηλώσεις της προηγούμενης παραγράφου ή από το 
οικείο πρακτικό ανπστοίχως. 

8. Το απαράδεκτο της συζήτησης της αγωγής λόγω 
παράλειψης της απόπειρας συμβιβαστικής επίλυσης της 
διαφοράς κατά τις διατάξεις των προηγούμενων πα¬ 
ραγράφων μπορεί να προταθεί και λαμβάνεται υπόψη 
αυτεπαγγέλτως μόνο κατά την πρώτη συζήτηση της 
υπόθεσης στο πρωτοβάθμιο δικαστήριο. Μετά τη συ¬ 
ζήτηση αυτή δεν λαμβάνεται υπόψη αυτεπαγγέλτως, 
μπορεί όμως να προταθεί εκ νέου, αν παραδεκτώς 
προτάθηκε κατά την πρώτη συζήτηση. 

9. Η τήρηση της διαδικασίας των προηγούμενων 
παραγράφων δεν είναι υποχρεωτική στις υποθέσεις του 
μονομελούς πρωτοδικείου που δικάζονται κατά τη δια¬ 
δικασία των άρθρων 683 επ., καθώς και στις παρεμβά¬ 
σεις, προσεπικλήσεις και άλλες παρεμπίπτουσες αγω¬ 
γές. 

10. Αγωγή για αναγνώριση ακυρότητας η για ακύρωση 
της δήλωσης βούλησης που περιέχεται στο κατά την 
παράγραφο 5 πρακτικό ασκείται ενώπιον του εφετείου, 
στην περιφέρεια του οποίου συντάχθηκε το πρακτικό, 
μέσα σε σαράντα πέντε (45) ημέρες από την επίδοση 
της απόφασης του προέδρου του πολυμελούς πρωτο¬ 
δικείου ή του δικαστή του μονομελούς πρωτοδικείου 
που το επικυρώνει. Αν γίνει δεκτή η αγωγή, η εκκρε¬ 
μοδικία λογίζεται ότι δεν καταργήθπκε ποτέ. Νέα από¬ 
πειρα συμβιβαστικής επίλυσης της διαφοράς δεν απαι¬ 
τείται. Η διάταξη του άρθρου 184 του Αστικού Κώδικα 
εφαρμόζεται αναλόγως'. 

2. Μετά το άρθρο 157 του Κώδικα των Δικηγόρων 
(ν.δ. 3026/1954) προστίθεται άρθρο 157 Α, που έχει 
ως εξής: 

“Αρθρο 157 Α 

1. Πριν από την πρώτη συνάντηση των διαδίκων για 
τη συμβιβαστική επίλυση της διαφοράς κατά το άρθρο 
214 Α του Κ.Πολ.Δ., ο διάδικος που προτίθεται κατά 
τη συνάντηση αυτή να παραστεί με δικηγόρο ή να 
εκπροσωπηθεί από δικηγόρο, υποχρεούται να καταβάλει 
στο ταμείο του οικείου δικηγορικού συλλόγου το ορι¬ 
ζόμενο στο νόμο αυτόν ποσόν αμοιβής του δικηγόρου 
του για παράσταση ενώπιον του δικαστηρίου, στο οποίο 
εκκρεμεί η αγωγή- Ως προς την καταβολή του άνω 
ποσού ισχύουν αναλόγως οι παράγραφοι 2 έως 5 και 
7 του άρθρου 96, όπως αντικαταστάθηκαν από την 
παράγραφο 1 του άρθρου 2 του ν. 1649/1986 και το 
άρθρο 96 Α, που προστέθηκε με την παράγραφο 2 του 
άρθρου 2 του αυτού ως άνω νόμου. 

2. Αν αποτύχει η απόπειρα συμβιβαστικής επίλυσης 
της διαφοράς και ακολουθήσει συζήτηση της υποθέσεως. 
ως προς την παράλειψη καταβολής της αμοιβής του 
δικηγόρου, σύμφωνα με την προηγούμενη παράγραφο, 
εφαρμόζεται η παράγραφος 6 του άρθρου 96, όπως 
ανπκαταστάθηκε με την παράγραφο 1 του άρθρου 2 
του ν. 1649/1986. Αν επιτύχει η απόπειρα, η παράλειι|ή 


καταβολής της αμοιβής ελέγχεται σύμφωνα με την 
παραπάνω διάταξη κατά την επικύρωση του οικείου 
πρακτικού. Ο επισπεύδων την επικύρωση μπορεί να 
καταβάλει και την αμοιβή του δικηγόρου του αντιδίκου 
του. Στην περίπτωση αυτή ο αρμόδιος για την επικύρωση 
πρόεδρος του πολυμελούς ή ο δικαστής του μονομελούς 
πρωτοδικείου περιλαμβάνει στο πρακτικό διάταξη, με 
την οποία επιδικάζει σε βάρος του καθ ου ως έξοδα 
και το ποσό της αμοιβής του δικηγόρου για παράσταση 
κατά την απόπειρα συμβιβαστικής επίλυσης της διαφο- 
ράς. 

3. Αν επιτευχθεί εν όλω ή εν μέρει συμβιβαστική 
επίλυση της διαφοράς οι δικηγόροι των διαδίκων δι¬ 
καιούνται, εκτός από το ποσόν που καταβλήθηκε κατά 
την παράγραφο 1 και αμοιβή σύμφωνα με την παράγραφο 
1 του άρθρου 124. 

4. Οι διατάξεις του άρθρου αυτού δεν εφαρμόζονται 
αν για την αμοιβή του δικηγόρου υπάρχει συμφωνία 
που διέπεται από τις διατάξεις των παραγράφων 3 έως 
6 του άρθρου 92 ή αν ο δικηγόρος απασχολείται με 
πάγια περιοδική αμοιβή". 

3. Οι διατάξεις του άρθρου αυτού εφαρμόζονται σε 
αγωγές που κατατίθενται από τις 16.9.1995 και εφεξής. 

Άρθρο 2 

1. Στο τέλος της παραγράφου 2 του άρθρου 563 του 
Κ.Πολ Δ. προστίθεται η ακόλουθη διάταξη: 

"Αν όμως το ζήτημα της συνταγματικότητας έχει ήδη 
κριθεί με απόφαση της ολομέλειας, η παραπομπή είναι 
δυνητική." 

2. Η παράγραφος 5 του άρθρου 23 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (ν. 1756/1988), όπως ανπκαταστάθηκε από 
το άρθρο 5 του ν. 2172/1993, αντικαθίσταται ως εξής: 

"5. Στις συνεδριάσεις της ολομέλειας και των ποινικών 
τμημάτων του Αρείου Πάγου παρίσταται ο εισαγγελέας 
του. Στις συνεδριάσεις των τμημάτων που εκδικάζουν 
πολιπκές υποθέσεις ο εισαγγελέας παρίσταται μόνο αν 
είναι διάδικος ή έχει υποβάλει, έως την έναρξη της 
δικασίμου, έγγραφη πρόταση την οποία και αναπτύσσει 
προφορικά." 

3. Το τελευταίο εδάφιο του άρθρου 574 του Κ.Πολ.Δ. 
αντικαθίσταται ως εξής: 

"Ο εισαγγελέας του Αρείου Πάγου, όταν παρίσταται, 
αγορεύει τελευταίος, εκτός αν είναι διάδικος ή εκπρο¬ 
σωπεί αναιρεσείοντα εισαγγελέα." 

4. Η διάταξη της παραγράφου 1 εφαρμόζεται αμέσως, 
εφόσον κατά την έναρξη της ισχύος του νόμου αυτού 
δεν έχει εκδοθεί απόφαση του τμήματος για την πα¬ 
ραπομπή. Οι διατάξεις των παραγράφων 2 και 3 εφαρ¬ 
μόζονται σε υποθέσεις που συζητούνται μετά την πά¬ 
ροδο μηνάς από την έναρξη της ισχύος του νόμου 
αυτού. 

Άρθρο 3 

1. Η παράγραφος 2 του άρθρου 654 του Κ.Πολ.Δ. 
αντικαθίσταται ως εξής: 

"2. Τα άρθρα 226, 649 παρ. 1, 650, 651 και 653 
εφαρμόζονται και στην κατ’ έφεση δίκη. Σε περίπτωσή 
ερημοδικίας του εκκαλούντος η έφεση απορρίπτεται' 

2. Η παράγραφος 2 του άρθρου 674 του Κ.Πολ.Δ., 
όπως συμπληρώθηκε με την παράγραφο 8α του άρθρου 
9 του ν. 2145/1993, αντικαθίσταται ως εξής: 

2. Τα άρθρα 668 έως 671 και 673 εφαρμόζονται και 
οτην κατ' έφεση δίκη. Σε περίπτωση ερημοδικίας του 
εκκαλούντος η έφεση απορρίπτεται/ 

3 Το άρθρο 681 του Κ.Πολ.Δ. αντικαθίστατοι ως 
εξής: 

"Αρθρο 681 

Τα άρθρα 670, 671 και 673 εφαρμόζονται και στους 
δύο βαθμούς δικαιοδοσίας, καθώς και στην αναψηλό- 
φηση. Το άρθρο 672 εφαρμόζεται μόνο στον πρώτο 
βαθμό Σε περίπτωση ερημοδικίας του εκκαλούντος η 
έφεση απορρίπτεται. Οι διατάξεις των άρθρων 666 παρ. 

3. 674 παρ. 1 και 676 εφαρμόζονται και στη διαδικασία 
αυτή." 

4. Οι διατάξεις των προηγούμενων παραγράφων ε¬ 
φαρμόζονται, όπως τροποποιούνται με το νόμο αυτόν, 
σε εφέσεις που συζητούνται μετά την έναρξη της ισχύος 
του. 

Άρθρο 4 

1. Στην παράγραφο 1 του άρθρου 931 του Κ.Πολ.Δ. 
προστίθεται δεύτερο εδάφιο που έχει ως εξής: 

"Αν η αναγκαστική εκτέλεση δεν πραγματώθηκε, ο 
δικαστικός επιμελητής συντάσσει σχετική έκθεση στην 
οποία αναφέρει και τους λόγους'. 

2. Στο άρθρο 936 του Κ.Πολ.Δ. προστίθεται παρά¬ 
γραφος 3 που έχει ως εξής: 

"3. Τρίτος που απέκτησε το δικαίωμα από τον καθ' 
ου η εκτέλεση με απαλλοτρίωση που διαρρήχθηκε ως 
καταδολιευτική κατά τα άρθρα 939 επ. του Αστικού 
Κώδικα, δεν μπορεί να αντιτάξει το δικαίωμα αυτό κατά 
του επιοπεύδοντος που πέτυχε τη διάρρηξη ούτε κατά 
του υπερθεματιοτή και των διαδόχων του." 

3. Η παράγραφος 3 του άρθρου 938 του Κ.Πολ.Δ. 
αντικαθίσταται ως εξής: 

"3. Οι κατά την παράγραφο 1 αιτήσεις ασκούνται και 
δικάζονται κατά τα άρθρα 686 επ.. Η, αίτηση με την 
οποία ζητείται η αναστολή πλειστηριασμσύ είναι απα¬ 
ράδεκτη αν δεν κατατεθεί το αργότερο οκτώ (8) ερ¬ 
γάσιμες ημέρες πριν από την ημέρα του πλειστηριασμσύ. 
Η απόφαση πρέπει να δημοσιεύεται έως τις 12.00 το 
μεσημέρι της Δευτέρας που προηγείται του πλειστη- 
ριασμού". 

4 Στις προθεσμίες που περιλαμβάνονται οτην πα¬ 
ράγραφο 7 του άρθρου 147 του Κ.Πολ.Δ. προστίθενται 
και αυτές που ορίζονται με τα άρθρα 971 παρ. 1, 972 
παρ. 1 εδ. γ', 974, 979 παρ. 2. 985 παρ. 1 και 988 παρ 
1 του ίδιου Κώδικα. 

5. Το ανώτατο όριο της χρηματικής ποινής που 
αναφέρεται στα άρθρα 946 παρ. 1 και 947 παρ. 1 του 
Κ.Πολ.Δ. αυξάνεται σε δύο εκατομμύρια (2.000.000) 
δραχμές. 

δ. Στο τέλος της παραγράφου 2 του άρθρου 953 του 
Κ.Πολ.Δ. προστίθεται εδάφιο γ’, που έχει ως εξής: 

'γ) όταν πρόκειται για κινητά πράγματα που είχαν 
μεταβιβαστεί από τον οφειλέτη σε τρίτο, εφόοον η 
κατάσχεση επιβάλλεται από δανειστή που πέτυχε τη 
διάρρηξη της μεταβίβασης ως καταδολιευτικής κατά τα 
άρθρα 939 επ. του Αστικού Κώδικα." 

7. Στο άρθρο 954 του Κ.Πολ.Δ. επέρχονται οι ακό¬ 
λουθες τροποποιήσεις: 

α) Στο τέλος της παραγράφου 2 προστίθεται το 
ακόλουθο εδάφιο. 


"Στην έκθεση αναφέρονται επίσης οι όροι που τυχόν 
έθεσε, σχετικά με τον πλειστηριασμό, ο υπέρ ου η 
εκτέλεση με την κατά το άρθρο 927 εντολή." 

β) Η παράγραφος 4 αντικαθίσταται ως εξής: 

'4. Ύστερα από ανακοπή του επιοπεύδοντος ή τομ 
καθ' ου η εκτέλεση ή οποιοσδήποτε άλλου έχει έννομο 
συμφέρον, το αρμόδιο κατά το άρθρο 933 δικαστήριο, 
δικάζοντας κατά τη διαδικασία των άρθρων 686 επ., 
μπορεί να διατάξει τη διόρθωση της έκθεσης, ιδίως ως 
προς την περιγραφή του κατασχεθέντος, την εκτίμηση 
και την τιμή πρώτης προσφοράς. Μπορεί επίσης να 
επιβάλει πρόσθετα μέτρα δημοσιότητας πέρα από αυτά 
που προβλέπονται στην παράγραφο 2 του άρθρου 960. 
Η ανακοπή είναι απαράδεκτη αν δεν κατατεθεί το 
αργότερο πέντε (5) εργάσιμες ημέρες πριν από την 
ημέρα του πλειστηριασμού. Η απόφαση πρέπει, κατά 
το δυνατόν, να δημοσιεύεται έως τις 12.00 το μεσημέρι 
της προηγούμενης του πλειστηριασμού ημέρας. Αν η 
ανακοπή γίνει δεκτή, εφόσον ο υπολειπόμενος χρόνος 
δεν επαρκεί για την τήρηση των διατυπώσεων δημο¬ 
σιότητας, ορίζεται με την απόφαση νέα ημέρα πλει- 
στηριασμού. Η απόφαση αυτή κατατίθεται στον υπάλληλο 
του πλειστηριασμού και, αφού η σχετική διόρθωση γίνει 
και στην περίληψη της κατασχετήριας έκθεσης, τηρού¬ 
νται οι διατυπώσεις δημοσιότητας του άρθρου 960 παρ. 
2 / 

8. Το πρώτο εδάφιο της παραγράφου 1 του άρθρου 
955 του Κ.Πολ.Δ. αντικαθίσταται ως εξής: 

"Αντίγραφο ή περίληψη της κατασχετήριας έκθεσης, 
η οποία περιλαμβάνει το ονοματεπώνυμο του υπέρ ου 
και του καθ ου η εκτέλεση, τον εκτελεστό τίτλο, 
συνοπτική περιγραφή των πραγμάτων που κατασχέθη¬ 
καν, την εκτίμηση της αξίας τους, την τιμή πρώτης 
προσφοράς, την ημέρα, την ώρα και τον τόπο του 
πλειστηριασμού και το όνομα του υπαλλήλου του πλει- 
στηριασμού, καθώς και τους όρους του πλειστηριασμού 
που έχουν τυχόν τεθεί από τον υπέρ ου η εκτέλεση 
με την κατά το άρθρο 927 εντολή, επιδίδεται μόλις 
περατωθεί η κατάσχεση στον καθ ου η εκτέλεση, αν 
είναι παρών, και, αν αυτός αρνηθεί να παραλάβει το 
έγγραφο που του επιδίδεται, ο επιμελητής συντάσσει 
έκθεση για την άρνησή του." 

9. Η παράγραφος 3 του άρθρου 956 του Κ.Πολ.Δ. 
αντικαθίσταται ως εξής: 

'3. Αν κατασχέθηκαν χρήματα ή άλλα πράγματα δε¬ 
κτικά κατά το νόμο κατάθεσης, ο δικαστικός επιμελητής 
τα καταθέτει σύμφωνα με τα οριζόμενα στο άρθρο 965 
παρ. 4/ 

10. Στο άρθρο 959 του Κ.Πολ.Δ. επέρχονται οι ακό¬ 
λουθες τροποποιήσεις: 

α) Στο τέλος του δευτέρου εδαφίου της παραγράφου 
2 η φράση "με το πρόγραμμα" αντικαθίσταται με τη 
φράση "με την κατασχετήρια έκθεση". 

β) Στο τέλος της παραγράφου 2 του άρθρου 959 
προστίθεται το ακόλουθο εδάφιο: 

"Οι δήμοι και οι κοινότητες οφείλουν να διαθέτουν 
για τη διενέργεια των πλειοτηριαομών κατάλληλη αί¬ 
θουσα με έδρα ειδικά διαρρυθμισμένη για τον υπάλληλο 
του πλειστηριοσμού'. 

γ) Στο τέλος της παραγράφου 3 προστίθενται τα 
ακόλουθα εδάφια: 

"Η αίτηση είναι απαράδεκτη αν δεν κατατεθεί το 
αργότερο οιρτώ (8) εργάσιμες ημέρες πριν από την 
ημέρα του πλειστηριασμού. Αν η οίτηση γίνει δεκτή, 
εφόσον ο υπολειπόμενος χρόνος δεν επαρκεί, ορίζεται 

με την απόφαση νέα ημέρα πλειστηριασμού Η απόφαση 
αυτή κατατίθεται στον υπάλληλο του πλειστηριασμού 
και, αφού σημειωθούν στην περίληψη της κατασχετήριας 
έκθεσης οι μεταβολές που επήλθαν, τηρούνται οι δια¬ 
τυπώσεις δημοσιότητας που προβλέπονται οτο άρθρο 
960 παρ. 2' 

δ) Στην παράγραφο 4 προστίθεται το ακόλουθο ε¬ 
δάφιο; 

Άν η ημέρα του πλειστηριασμού ορίστηκε σε χρόνο 
απώτερο του τριμήνου από την ημέρα της κατάσχεσης, 
εφαρμόζεται η διάταξη του άρθρου 973 παρ 47 
11. Στο άρθρο 960 του Κ Πολ.Δ επέρχονται οι ακό¬ 
λουθες μεταβολές: 
α) Η παράγραφος 1 καταργείται. 
β) Η παράγραφος 2 αριθμείται ως παράγραφος 1 και 
αντικαθίσταται ως εξής: 

"1. Η κατά το άρθρο 955 παρ. 1 περίληψη της 
κατασχετήριας έκθεσης δημοσιεύεται δέκα (10) τουλά¬ 
χιστον ημέρες πριν από την ημέρα του πλειστηριασμού, 
στο κύριο φύλλο καθημερινής εφημερίδας που εκδίδεται 
οτο δήμο ή στην κοινότητα της περιφέρειας του τόπου 
του πλειστηριασμού και, αν δεν εκδίδεται τέτοια εφη ¬ 
μερίδα, σε κύριο φύλλο καθημερινής εφημερίδας που 
εκδίδεται στην πρωτεύουσα της επαρχίας στην οποία 
υπάγεται ο δήμος ή η κοινότητα. Αν δεν εκδίδεται 
τέτοια εφημερίδα ή αν η αξία των κινητών είναι κατώτερη 
των πενήντα χιλιάδων (50.000) δραχμών, η περίληιΐη 
ανακοινώνεται δημόσια: α) με τοιχοκόλληση στο γραφείο 
του δήμου ή της κοινότητας, όπου ο τόπος του πλει 
στηριασμού, πέντε (5) τουλάχιστον ημέρες πριν από 
τον πλειστηριασμό και β) με κήρυξη από κήρυκα, στην 
έδρα του δήμου ή της κοινότητας, όπου ο τόπος του 
πλειοτηριασμού, στο συνηθισμένο για τους πλειστηρια- 
ομούς τόπο, την προηγούμενη του πλειστηριασμού Τε¬ 
τάρτη από τις 12.00' το μεσημέρι έως τις 14 00 το 
απόγευμα Για την κήρυξη ο δικαστικός επιμελητής 
συντάσσει έκθεση που υπογράφεται και από τον κήρυκα". 
γ) Η παράγραφος 3 καταργείται. 

6) Η παράγραφος 4 αριθμείται ως παράγραφος 2 και 
αντικαθίσταται ως εξής: 

"2. Ο πλειστηριασμός δεν μπορεί να γίνει χωρίς να 
έχουν τηρηθεί οι διατυπώσεις δημοσιότητας της παρα¬ 
γράφου 1, διαφορετικά είναι άκυρος" 

12 ,Το άρθρο 961 του Κ.Πολ.Δ. καταργείται. 

13. Στο άρθρο 965 του Κ.Πολ.Δ. επέρχονται οι ακό¬ 
λουθες μεταβολές: 

α) Η παράγραφος 1 αντικαθίσταται ως εξής 
"1. Η πλειοδοσία αρχίζει με βάση την τιμή της πρώτης 
προσφοράς. Δεν μπορούν να πλειοδοτήσουν ο οφει¬ 
λέτης, ο υπάλληλος του πλειστηριασμού και οι υπάλληλοί 
του. Ο υπάλληλος του πλειστηριασμού οφείλει, αν 
προβληθεί αντίρρηση από τον επισπεύδοντα ή τον καθ 
ου η εκτέλεση ή από οποιονδήποτε πλειοδότη να 
αποκλείσει από την πλειοδοσία κάθε πρόσωπο εις βάρος 
του οποίου επισπεύδεται αναπλειστηριασμός, εφόσον 
το γεγονός αυτό προκύπτει από δημόσιο έγγραφο ή 
ομολογείται. Κάθε πλειοδότης οφείλει να καταθέτει, σε 
μετρητά ή με εγγυητική επιστολή τράπεζας ή με επιταγή, 
που έχει εκδοθεί από τράπεζα ή από άλλο πιστωτικό 
ίδρυμα, εγγυοδοσία ίση προς το ένα τρίτο της τιμής 
της πρώτης προσφοράς Αν υπερθεματιστης αναδεί- 
χθηκε άλλος ή αν η κατακύρωση ματαιώθηκε από ο- 
ποιονδήποτε λόγο, η εγγυοδοσία επιστρέφεται σε ε¬ 
κείνον που την είχε καταθέσει αμέσως μετά το πέρας 
του πλειστηριασμού. - 


β) Η παράγραφος 4 αντικαθίσταται ως εξής 
"4, Ο υπάλληλος του πλειστηριασμού οφείλει, το 
αργότερο την τρίτη εργάσιμη ημέρα από τον πλειστη- 
ριασμό, να προβεί σε δημόσια κατάθεση του πλειστη- 
ριάσμστος στο Ταμείο Παρακαταθηκών και Δανείων", 
γ) Η παράγραφος 5 αντικαθίσταται ως εξής: 

"5. Αν ο υπερθεματιστης δεν καταβάλει εμπροθέσμως 
το πλειστηρίασμα, ο υπάλληλος του πλειστηριασμού 
οφείλει μέσα στις επόμενες δύο (2! εργάσιμες ημέρες 
να τον οχλήσει με εξώδικη πρόσκληση που επιδίδεται 
με δικαστικό επιμελητή. Αν ο υπερθεματιστής δεν κα¬ 
ταβάλει το πλειστηρίασμα μέσα στις επόμενες από την 
όχληση πέντε (5) εργάσιμες ημέρες, η κατακύρωση σε 
αυτόν ανατρέπεται, η εγγυοδοσία που έχει καταθέσει 
καταπίπτει, καλούνται δε ο; επόμενοι πλειοδότες, η 
προσφορά των οποίων, αθροιζομένη με το ποσό της 
εγγυοδοσίας που κατέπεσε, είναι ίση με το πλειστη- 
ρίαομα, να καταβάλουν σε τακτή ημέρα που ορίζεται 
ο την πρόσκληση, το ποσόν που είχαν προσφέρει. Η 
πρόσκληση επιδίδεται με δικαστικό επιμελητή. Αν εμ- 
φανισθούν περισσότεροι ενδιαφερόμενοι ουντάσσεται 
σχετική έκθεση από το συμβολαιογράφο και η κατακύ¬ 
ρωση γίνεται σε εκείνον που είχε προσφέρει κατά τον 
πλειστηριασμό το μεγαλύτερο ποσόν 
Το πλειστηρίασμα ουνίσταται στο όθροιομα του ποσού 
που καταβλήθηκε και της εγγυοδοσίας ίου αρχικού 
υπερθεμστιστή που κατεπεσε. Αν, κατά την ελεύθερη 
κρίση του υπαλλήλου του πλειστηριασμού, η κατά τα 
προηγούμενα εδάφια πρόσκληση των επόμενων πλειο¬ 
δοτών είναι αδύνατη ή ιδιαίτερα δυσχερής για λογους 
που εκτίθενται οε σχετική έκθεση, καθώς και σε κάθε 
περίπτωση που η διαδικασία αυτή δεν τελεσφόρησε, 
γίνεται αναπλειστηριασμός κατά τις διατάξεις των ε¬ 
πόμενων εδαφίων. Η επίσπευση του αναπλειστηριασμού 
γίνεται είτε με επιμέλεια του υπαλλήλου του πλειστη- 
ριασμού είτε από τον υπέρ ου ή από τον καθ' ου η 
εκτέλεση ή από κάθε δανειστή που έχει αναγγελθεί με 
τίτλο εκτελεστό. Ο αναπλειστηριασμός επισπεύδεται με 
πράξη του υπαλλήλου του πλειστηριασμού ή με δήλωση 
προς τον υπάλληλο του πλειστηριασμού του υπέρ ου 
ή του καθ' ου ή του δανειστή, για την οποία ουντάσσεται 
πράξη Περίληψη της πράξης, η οπαία περιέχει και όσα 
πρέπει να περιλαμβάνονται στην περίληψη της κατα¬ 
σχετήριας έκθεσης, υποβάλλεται στις διατυπώσεις δη¬ 
μοσιότητας του άρθρου 960 παρ. 2. Η διάταξη του 
άρθρου 959 παρ. 4 ισχύει αναλόγως και η σχετική 
προθεσμία υπολογίζεται αφότου συνταχθεί η πράξη. Ο 
αρχικός υπερθεματιστής, που δεν κατέβαλε το πλει- 
οτηρίασμα, δεν μπορεί να πλειοδοτήσει, δικαιούται όμως, 
έως ότου αρχίσει η πλειοδοσία, να καταβάλει το οφει- 
λόμενο πλειστηρίασμα. με τον τόκο υπερημερίας, καθώς 
και τα έξοδα του αναπλειστηριασμού και να ζητήσει να 
του κατακυρωθεί το πράγμα." 
δ) Η παράγραφος 6 αντικαθίσταται ως εξής: 

"6. Αν κατά τον αναπλειστηριασμό δεν επιτευχθεί το 
ίδιο πλειστηρίασμα. ο πρώτος υπερθεματιστής. που δεν 
κατέβαλε, ευθύνεται για τη διαφορά εντόκως, με το 
επιτόκιο υπερημερίας, Η εγγυοδοσία που είχε καταθέσει, 
με τους τυχόν τόκους της, καταλογίζεται στη διαφορά 
για την οποία ευθύνεται. Αν απομένει επιπλέον διαφορά, 
η έκθεση του αναπλειστηριασμού αποτελεί εναντίον 
του τίτλο εκτελεστό για τη συμπλήρωση. Αν έγιναν 
περισσότεροι αναπλειστηριασμοί, όλοι οι προηγούμενοι 
διαδοχικοί υπερθεματιστές. που δεν κατέβαλαν, εξα¬ 
κολουθούν να ευθύνονται εις ολόκληρον για την τυχόν 

διαφορά μεταξύ του αρχικού πλειστηριάσματος και του 
πλειστηριάσματος που τελικά επιτεύχθηκε και καταβλή¬ 
θηκε. χωρίς όμως η ευθύνη του καθενός να υπερβαίνει 
το ποσόν της διαφοράς από τη δική του οφειλή. Οι 
εγγυοδοσίες που είχαν κατατεθεί από τους προηγού¬ 
μενους διαδοχικούς υπερθεμαπστές δεν επιστρέφονται 
έως ότου καταβληθεί το πλεισπιρίασμα από τον τελικό 
υπερΟεματιστή, προκειμένου να γίνει ο ως άνω κατα¬ 
λογισμός σπιν τυχόν διαφορά Ο υπερθεματιστής που 
δεν κατέβαλε δεν δικαιούται αν κατά τον αναπλειστη¬ 
ριασμό επιτεύχθηκε μεγαλύτερο πλειστηρίασμα, να α¬ 
παιτήσει το επιπλέον." 

ε) Στο τέλος του ίδιου άρθρου 965 προστίθεται 
παράγραφος 7 που έχει ως εξής: 

"7. Ο υπάλληλος του πλειστηριασμού μπορεί, αν κρίνει 
ότι υπάρχει ανάγκη, να ζητεί την παρουσία κατά τη 
διεξαγωγή του πλειστηριασμού αστυνομικού οργάνου, 
στο οποίο παρέχει τις αναγκαίες οδηγίες για την τήρηση 
της τάξης 

14. Στο τέλος της παραγράφου 4 του άρθρου 966 
προστίθεται η φράση 'με την ίδια ή κατώτερη τιμή 
πρώτης προσφοράς." 

15. Στο άρθρο 973 του Κ.Πολ.Δ. επέρχονται οι ακό¬ 
λουθες μεταβολές: 

α) Η παράγραφος 1 αντικαθίσταται ως εξής 

"1. Αν για οποιονδήποτε λόγο ο πλειστηριαομός δεν 
έγινε κατά την ημέρα που είχε οριστεί, επισπεύδεται 
πάλι με εντολή προς το δικαστικό επιμελητή να συνεχίσει 
την αναγκαστική εκτέλεση. Η εντολή κατατίθεται στον 
υπάλληλο του πλειστηριασμού και ουντάοοεται σχετική 
πράξη Η νέα ημέρα πλειστηριασμού ορίζεται με την 
εντολή συνέχισης της εκτέλεσης ή με την πράξη 
κατάθεσης της. Η διάταξη του άρθρου 959 παρ. 4 
εφαρμόζεται αναλόγως και η σχετική προθεσμία υπο¬ 
λογίζεται από τη χρονολογία της πράξης κατάθεσης 
της εντολής συνέχισης. Ο πλειστηριασμος επισπεύδεται 
με βάση την περίληψη της κατασχετήριας έκθεσης, η 
οποία υποβάλλεται στις διατυπώσεις δημοσιότητας του 
άρθρου 960 παρ. 2' 

β) Η παράγραφος 3 αντικαθίσταται ως εξής: 

"3. Οταν ένας δανειστής, άλλος από τον επισπεύ- 
δοντα, θέλει να επισπεύσει τον πλειστηριασμό. κατά 
την παρ, 2, πρέπει να το δηλώσει στον υπάλληλο του 
πλειστηριασμού κάι να συνταχθεί σχετική πράξη. Η 
διάταξη του άρθρου 959 παρ. 4 εφαρμόζεται αναλόγως 
και η σχετική προθεσμία υπολογίζεται από τη χρονολογία 
της πράξης. Αντίγραφο της πράξης επιδίδεται στον 
επισπεύδοντο Ο πλειστηριαομός επισπεύδεται με βάση 
την περίληψη της κατασχετήριας έκθεσης, η οποία 
υποβάλλεται στις διατυπώσεις δημοσιότητας του άρθρου 
960 παρ. 2. Ο πλειστηριαομός γίνεται ενώπιον του ίδιου 
υπαλλήλου" 

γ) Η παράγραφος 4 αντικαθίσταται ως εξής: 

"4. Κάθε δανειστής της παραγράφου 2 μπορεί να 
ζητήσει από το αρμόδιο κατά το άρθρο 933 δικαστήριο, 
που δικάζει κατά τη διαδικασία των άρθρων 686 επ., 
να του επιτρέψει να επισπεύσει αυτός την εκτέλεση, 
αν ο πλειστηριαομός ματαιώθηκε για δεύτερη φορά 
χωρίς σοβαρό λόγο, καθώς και σε κάθε άλλη περίπτωση 
που από τη στάση του επισπεύδοντος προκύπτει συ¬ 
μπαιγνία ή ολιγωρία. Η ανάθεση της επίσπευσης στον 
αιτούντα μπορεί να εξαρτηθεί από τη ματαίωση του 
τυχόν επισπευδόμενου πλειστηριασμού Ο δανειστής, 
στον οποίο ανατέθηκε η επίσπευση, οφείλει να προβεί 
στην κατά την παράγραφο 3 δήλωση. Ο πλειστηριαομός 


επισπεύδεται κατά τις διατάξεις της παράγραφου ουτής. 

δ) Προστίθεται παράγραφος 5 που έχει ως εξής: 

”5. Αν στην περίπτωση της παραγράφου 3 εμφανί¬ 
στηκαν ταυτόχρονα περισσότεροι δανειστές που θέλουν 
να επισπεύσουν την εκτέλεση ή. στην περίπτωση της 
παραγράφου 4, οι αιτούντες είναι περισσότεροι, το κατά 
το άρθρο 933 δικαστήριο, ύστερα από αυτοτελή ή 
παρεμπίπτουαα αίτηση οποιοσδήποτε έχει έννομο συμ¬ 
φέρον. δικάζοντας κατά τη διαδικασία των άρθρων 68ί 
επ.. επιλέγει τον καταλληλότερο στον οποίο και αναθέτε 
την επίσπευση Ο πλειστηριαομός επισπεύδεται κατά 
τις διατάξεις της παραγράφου 3." 

16. Στο τέλος του άρθρου 974 προστίθεται το ακό¬ 
λουθο εδάφιο: 

Ή πέρα του διμήνου από τη λήξη των προθεσμιών 
αυτών καθυστέρηση σύνταξης του πίνακα αποτελεί γισ 
τον υπάλληλο του πλειστηριασμού πειθαρχικό παρά¬ 
πτωμα ’ 

17. α) Στο άρθρο 975 του Κ.Πολ.Δ. τίθεται αριθμός 
4 που έχει ως εξής: 

"4. Οι απαιτήσεις αγροτών ή αγροτικών συνεταιρισμών 
από πώληση αγροτικών προϊόντων, αν προέκυψαν κατό 
τους τελευταίους είκοσι τέσσερις (24) μήνες πριν από 
την ημέρα του πλειστηριασμού ή της κήρυξης της 
πτώχευσης." 

β) οι αριθμοί 4, 5 και 6 του αυτού ως άνω άρθρου 
γίνονται 5, 6 και 7 αντιστοίχως. 

18. Στην παράγραφο 2 του άρθρου 979 του Κ.Πολ.Δ 
η αρχική φράση "Μέσα σε οκτώ ημέρες" αντικαθίστατο 1 
με τη φράση "Μέσα σε δώδεκα εργάσιμες ημέρες." 

19. Η παράγραφος 1 του άρθρου 992 του Κ.Πολ.Δ. 
αντικαθίσταται ως εξής: 

"1. Μπορεί νο γίνει κατάσχεση ακινήτου που ανήκει 
στην κυριότητα του οφειλέτη ή εμπράγματου δικαιώ¬ 
ματος του οφειλέτη επάνω σε ακίνητο. Ακίνητο που 
έχει μεταβιβαστεί από τον οφειλέτη σε τρίτο κατάσχεται 
στην περιουσία του οφειλέτη από το δανειστή που 
πέτυχε τη διάρρηξη της μεταβίβασης αυτής ως κατα¬ 
δολιευτικής, κατά τα άρθρα 939 επ. του Αστικού Κώδικα, 
αφού η απόφαοη που απαγγέλλει τη διάρρηξη σημειωθεί 
στο περιθώριο της μεταγραφής της απαλλοτριωτικής 
πράξης. Οι διατάξεις για την κατάσχεση ακινήτου ε¬ 
φαρμόζονται και για την κατάσχεση δικαιωμάτων στα 
οποία ισχύουν οι σχετικοί με τα ακίνητα κανόνες, καθώς 
και για την κατάσχεση πλοίων και αεροσκαφών." 

20. Στο άρθρο 993 του Κ.Πολ.Δ. επέρχονται οι ακό¬ 
λουθες τροποποιήσεις: 

α) Στο τέλος της παραγράφου 2 προστίθεται το 
ακόλουθο εδάφιο: 

"Αν για το ακίνητο που κατάσχεται προβλέπεται α¬ 
ντικειμενική αξία για τον υπολογισμό του φόρου μετα¬ 
βίβασης, η εκτίμηση δεν μπορεί να υπολείπεται της 
αξίας αυτής, όπως ισχύει κατά το χρόνο της κατάσχε¬ 
σης." 

β) Προστίθεται παράγραφος 3 που έχει ως εξής: 

"3. Για την επιβολή της κατάσχεσης κυι την περιγραφή 
του ακινήτου ο δικαστικός επιμελητής έχει το δικαίωμα 
να εισέρχεται οε αυτό έστω και αν κατέχεται από τρίτο." 

21. Η τελευταία φράση του άρθρου 994 του Κ.Πολ.Δ. 
"για τη σύνταξη του προγράμματος πλειστηριασμού 
αντικαθίσταται με τη φράση "για την επίσπευση του 
πλειστηριασμού." 

22. Στο τέλος της παραγράφου 1 του άρθρου 997 
του Κ.Πολ.Δ. προστίθενται τα εξής εδάφια: 

"Μετά την κατάσχεση του ακινήτου η εκμίσθωσή του 

από τον οφειλέτη ή τον τρίτο κύριο ή νομέο ή Π 
παραχώρηση της χρήσης ή κατοχής του βάσει άλλης 
έννομης σχέσης, μπορεί να καταγγελθεί από τον υ- 
περθεματιστή μέσα σε προθεσμία τριών (3) μηνών από 
τη μεταγραφή της περίληψης της κατακυρωτικής έκ¬ 
θεσης. Με την καταγγελία αυτή η μίσθωση ή άλλη 
σχέση λύεται μετά εξάμηνο και χωρεί η κατά το άρθρο 
1005 παρ. 2 εκτέλεση. Δικαίωμα καταγγελίας της μί¬ 
σθωσης κατά το άρθρο 615 του Αστικού Κώδικα δεν 
θίγεται και εφαρμόζεται η διάταξη του δευτέρου εδαφίου 
του άρθρου 1009." 

23. Στο άρθρο 998 του Κ.Πολ.Δ. επέρχονται οι ακό¬ 
λουθες τροποποιήσεις: 

α) Στο τέλος της παραγράφου 2 προστίθεται το 
ακόλουθο εδάφιο: 

"Οι δήμοι και οι κοινότητες οφείλουν να διαθέτουν 
για τη διενέργεια των πλειστηριασμών κατάλληλη αί¬ 
θουσα με έδρα ειδικά διαρρυθμισμένη για τον υπάλληλο 
του πλειστηριασμού". 

β) Στο τέλος της παραγράφου 4 προστίθεται το' 
ακόλουθο εδάφιο; 

*Αν η ημέρα πλειοτηριασμού ορίστηκε σε χρόνο α¬ 
πώτερο του τετράμηνου από την ημέρα της κατάσχεσης, 
εφαρμόζεται η διάταξη του άρθρου 973 παρ. 4." 

24. Το άρθρο 999 του Κ.Πολ.Δ. αντικαθίσταται ως 
εξής; 

• 1. ο αρμόδιος για την εκτέλεση δικαστικός επιμελητής 
καταρτίζει περίληψη της κατασχετήριας έκθεσης, που 
περιέχει συνοπτική περιγραφή του ακινήτου που κατα¬ 
σχέθηκε κατά το είδος, τη θέση, τα όρια και την έκτασή 
του, με τα συστατικά και όσα παραρτήματα συγκατά- 
σχονται, καθώς και με μνεία των υποθηκών ή προση¬ 
μειώσεων που υπάρχουν επάνω στο ακίνητο, το ονο¬ 
ματεπώνυμο του υπέρ ου και του καθ ου η εκτέλεση, 
το όνομα του υπαλλήλου του πλειστηριασμού, τον τόπο, 
την ημέρα και την ώρα του πλειστηριασμού, την τιμή 
της πρώτης προσφοράς και τους όρους του πλειστη- 
ριασμού που θέτει τυχόν ο υπέρ ου η εκτέλεση και 
που γνωστοποιήθηκαν στο δικαστικό επιμελητή με την 
εντολή για εκτέλεση του άρθρου 927. 

2. Ο δικαστικός επιμελητής σημειώνει επίσης στην 
περίληψη της κατασχετήριας έκθεσης, με ειδική ευδιά¬ 
κριτη σφραγίδα, τις προθεσμίες που πρέπει να τηρηθούν 
για τις αιτήσεις αναστολής του πλειστηριασμού, διόρ¬ 
θωσης της κατασχετήριας έκθεσης και αλλαγής τόπου 
πλειστηριασμού, κατά τα άρθρα 938 παρ. 3, 1000, 954 
παρ. 4 και 959 παρ. 3. 

3. Την κατά την παράγραφο 1 περίληψη της κατα¬ 
σχετήριας έκθεσης ο δικαστικός επιμελητής επιδίδει 
μέσα σε είκοσι (20) ημέρες από την ημέρα της κατά¬ 
σχεσης στον οφειλέτη, στον τρίτο κύριο ή νομέα και 
στους ενυπόθηκους δανειστές, καταθέτει δε την πε¬ 
ρίληψη αυτή μέσα στην ίδια προθεσμία στον υπάλληλο 
του πλειστηριασμού, ο οποίος συντάσσει σχετική πράξη. 

Απόσπασμα της κατασχετήριας έκθεσης, το οποίο 
πρέπει να περιέχει τα ονοματεπώνυμα του υπέρ ου και 
του καθ' ου η εκτέλεση, συνοπτική περιγραφή του 
ακινήτου κατά το είδος, τη θέση και την έκτασή του 
με τα συστατικά αυτού, μνεία του αριθμού των εγγε¬ 
γραμμένων υποθηκών και προσημειώσεων, την τιμή της 
πρώτης προσφοράς, το όνομα και την ακριβή διεύθυνση 
του υπαλλήλου του πλειστηριαομοΰ, καθώς και τον 
τόπο, την ημέρα και την ώρα του πλειστηριασμού, 
δημοσιεύεται σε κύριο φύλλο καθημερινής εφημερίδας 
που εκδίδεται στο δήμο ή στην κοινότητα όπου βρίσκεται 


ο τόπος του πλειστηριασμού και, αν δεν εκδώ-ι Τ αι 
τέτοια εφημερίδα, δημοσιεύεται σε κύριο φύλλο καθη¬ 
μερινής εφημερίδας, που εκδίδεται στην πρωτεύουσα 
της επαρχίας όπου υπάγεται ο δήμος ή η κοινότητα 
δεκαπέντε (15) τουλάχιστον ημέρες πριν από την ημε.· - 
του πλειστηριασμού. Μέσα στην (δια προθεσμία η καιο 
τις παραγράφους 1 και 2 του παρόντος άρθρου περίληψη 
επιδίδεται στον ειρηνοδίκη του τόπου όπου έγινε η 
κατάσχεση. Ο ειρηνοδίκης οφείλει να καταχωρίσει την 
περίληψη της έκθεσης σε ειδικό βιβλίο με αλφαβητικό 
ευρετήριο, με βάση τα ονοματεπώνυμα των καθ' ων η 
κατάσχεση. Αν δεν εκδίδεται καθημερινή εφημερίδα, η 
περίληψη της έκθεσης ανακοινώνεται δημόσια: α) με 
τοιχοκόλληση, δεκαπέντε (15) τουλάχιστον ημέρες πριν 
από τον πλειστηριασμό, στο γραφείο της κοινότητας 
ή του δήμου στην περιφέρεια του οποίου βρίσκεται το 
ακίνητο και β) με κήρυξη από κήρυκα στην έδρα του 
δήμου ή της κοινότητας, όπου ο τόπος του πλειστη- 
ριασμού, και στο συνηθισμένο για τους πλειστηριοσμούς 
τόπο, την προηγούμενη του πλειστηριασμού Τετάρτη, 
από τις 12.00 - το μεσημέρι έως τις 14.00' το απόγευμα. 
Για την κήρυξη ° δικαστικός επιμελητής συντάσσει 
έκθεση που υπογράφεται και από τον κήρυκα. 

4. Ο πλειστηριασμός με ποινή ακυρότητας δεν μπορεί 
να γίνει χωρίς να έχουν τηρηθεί οι διατυπώσεις που 
ορίζονται στην παρ. 1 και στην παρ. 3 εδάφια πρώτο, 
δεύτερο, τρίτο, πέμπτο και έκτο. 

5. Οι διατάξεις των άρθρων 972 και 973 εφαρμόζονται 
και εδώ εφόσον στο άρθρο αυτό δεν ορίζεται διαφο- 
ρεπκά.' 

25. Τα τρία πρώτα εδάφια του άρθρου 1000 του 
Κ.Πολ.Δ. αντικαθίστανται ως ακολούθως: 

"Υστερα από αίτηση του καθ ου η εκτέλεση, η οποία 
κατατίθεται, με ποινή απαραδέκτου, οκτώ (8) τουλάχι¬ 
στον εργάσιμες ημέρες πριν από την ημέρα του πλει- 
στηριασμού, το δικαστήριο του άρθρου 933, δικάζοντας 
κατά τη διαδικασία των άρθρων 686 επ.. μπορεί να 
αναστείλει τη διαδικασία του πλειστηριασμού έως έξι 
(6) μήνες από την αρχική ημέρα πλειστηριασμού, αν 
δεν υπάρχει κίνδυνος βλάβης του επισπεύδοντος και 
εφόσον προσδοκάται βάσιμα ότι ο οφειλέτης θα ικα¬ 
νοποιήσει μέσα στο χρονικό αυτό διάστημα τον επι- 
σπεύδοντα ή ότι, αν περάσει το χρονικό αυτό διάστημα, 
θα επιτευχθεί μεγαλύτερο πλειστηρίασμα. Αν με την 
αρχική αναστολή δεν εξαντλήθηκε το εξάμηνο, επιτρέ¬ 
πεται χορήγηση και δεύτερης αναστολής μόνον εφόσον 
συντρέχουν έκτακτοί λόγοι που αναφέρονται συγκεκρι¬ 
μένα στην απόφαση, όχι όμως πέρα από τους έξι (6) 
συνολικά μήνες από την αρχική ημέρα πλειστηριασμού. 
Η αναστολή χορηγείται πάντοτε υπό τον όρο της 
καταβολής: α) των τυχόν εξόδων επίσπευσης του πλει- 
στηριασμού, τα οποία καθορίζονται κατά προσέγγιση 
στην απόφαση και β) του ενός τετάρτου τουλάχιστον 
του οφειλόμενου στον επισπεύδοντα κεφαλαίου, εκτός 
αν για εξαιρετικούς λόγους, που αναφέρονται συγκε¬ 
κριμένα στην απόφαση, το καταβλητέο έναντι του κε¬ 
φαλαίου αυτού ποσόν πρέπει να οριστεί μικρότερο. Σε 
κάθε περίπτωση η απόφαση για την αναστολή πρέπει 
να δημοσιεύεται έως τις 12.00' το μεσημέρι της Δευτέρας 
που προηγείται του πλειστηριασμού". 

26. Από το άρθρο 1001 Α του Κ.Πολ.Δ., που προ¬ 
στέθηκε με το άρθρο 14 του ν. 1682/1987, καταργούνται 
τα δύο τελευταία εδάφια της τελευταίας υποπαραγράφου 
Υ· 

27. Η παράγραφος 4 του άρθρου 1003 του Κ.Πολ.Δ. 

αντικαθίσταται ως εξής: 

4 Οι διατάξεις των άρθρων 965 παρ. 4 έως 7 και 
966 παρ. 1 έως 4 εφαρμόζονται αναλόγως." 

28. Η παράγραφος 1 του άρθρου 1004 του Κ.Πολ.Δ. 
αντικαθίσταται ως εξής: 

Ί· Ο υπερθεματιστής οφείλει να καταβάλει αμέσως 
ολόκληρο το πλειστηρίασμα, εκτός ον ο υπάλληλος 
του πλειστηριασμού του επιτρέψει να καταβάλει το 
πέραν της εγγυοδοσίας οφειλόμενο πλειστηρίασμα ή 
μέρος του μέοο σε δεκαπέντε (15) το αργότερο ημέρες. 
Στην τελευταία περίπτωση ο υπάλληλος του πλειστη- 
ριασμού μπορεί, εκτός από το ποσόν που έχει προκα- 
ταβληθεί ή για το οποίο έχει κατατεθεί εγγυοδοσία κατά 
το άρθρο 965 παρ. 1 εδ. β', να ζητήσει από τον 
υπερθεματιστή και περαιτέρω εγγυοδοσία για την εκ¬ 
πλήρωση όλων των υποχρεώσεων του." 

29. Στο άρθρο 1012 του Κ.Πολ.Δ επέρχονται οι 
ακόλουθες τροποποιήσεις: 

α) Στην παράγραφο 2 η φράση 'το πρόγραμμα του 
πλειστηριασμού" αντικαθίσταται με τη φράση "η περίληψη 
της κατασχετήριας έκθεσης 1 . 

β) Στην- παράγραφο 3 η φράση "τοιχοκόλληση του 
προγράμματος του πλειστηριασμού" αντικαθίσταται με 
τη φράσή "τοιχοκόλληση της περίληψης της κατασχε¬ 
τήριας έκθεσης." 

γ) Στην παράγραφο 5 η φράση "το πρόγραμμα” α¬ 
ντικαθίσταται με τη φράση "η περίληψη της κατασχε¬ 
τήριας έκθεσης." 

30. Στο άρθρο 1013 του Κ.Πολ.Δ, η φράση "και το 
πρόγραμμα του πλειστηριασμού" αντικαθίσταται με τη 
φράση "και την περίληψή της". 

31. Στο άρθρο 1015 του Κ.Πολ.Δ. επέρχονται οι 
ακόλουθες τροποποιήσεις: 

α) Στην παράγραφο 2 η φράση "Το πρόγραμμα του 
πλειστηριασμού" αντικαθίσταται με τη φράση "Η περίληψη 
της κατασχετήριας έκθεσης". 

β) Στην παράγραφο 3 η φράση "Τοιχοκόλληση του 
προγράμματος του πλειστηριασμού" αντικαθίσταται με 
τη φράση "Τοιχοκόλληση της περίληψης της κατασχε¬ 
τήριας έκθεσης." 

32. Στο άρθρο 1016 του Κ.Πολ.Δ. η φράση "και του 
προγράμματος πλειστηριασμού" αντικαθίσταται με τη 
φράση "και της περίληψής της". 

33 Στο άρθρο 1019 του Κ.Πολ.Δ., όπως ισχύει μετά 
το V. 2145/1993, επέρχονται οι ακόλουθες μεταβολές: 

α) Στην παράγραφο 2 η φράση "σύμφωνα με το άρθρα 
961 και 966 παράγραφοι 3 και 4" αντικαθίσταται με τη 
φράση "σύμφωνα με το άρθρο 966 παράγραφοι 3 και 4/ 
β) Η παράγραφος 3 αντικαθίσταται ως εξής: 

3. Αν πριν από την έκδοση της κατά την παρ. 1 
απόφασης είχαν αναγγελθεί δανειστές με τα προσόντα 
αυτοτελούς κατάσχεσης, κατά τα άρθρα 972 παρ 2 εδ. 
β και 1006 παρ. 1 εδ. α', η ανατροπή επέρχεται ως 
προς αυτούς μόνο αν οι ως άνω προθεσμίες είχαν 
συμπληρωθεί και ως προς αυτούς από τις αναγγελίες 
τους. Διαφορετικά, η κατάσχεση ως προς αυτούς δια¬ 
τηρείται και ισχύει αυτοτελής προθεσμία ανατροπής της 
απο την αναγγελία τους, η προθεσμία όμως αυτή ου¬ 
δέποτε συμπληρώνεται πριν από την παρόδο εξαμήνου 
από την ανατροπή." 

34 Το πρώτο εδάφιο του άρθρου 1021 του Κ.Πολ.Δ 
αντικαθίσταται ως εξής: 

Οταν σύμφωνα με διάταξη νόμου ή με δικαστική 
απόφαση ή με συμφωνία των μερών γίνεται εκούσιος 
•τλειοτηριασμός ενώπιον συμβολαιογράφου, η διαδικασία 


αρχίζει με έκθεση περιγραφής, η οποία συντάσοεται 
από δικαστικό επιμελητή και περιέχει όσα ορίζονται 
στην παράγραφο 1 του άρθρου 955, αν πρόκειται για 
κινητό, ή του άρθρου 999, αν πρόκειται για ακίνητο. 
Περαιτέρω, εφαρμόζονται αναλόγως οι διατάξεις των 
άρθρων 954 παρ. 4, 955 παρ. 1, 960 παρ. 2, 965, 966, 
967, 969 πσρ.1 999, 1001 παρ. 1, 1002, 1003 παρ. 1, 
2 και 4, 1004, 1005 παρ. 1 και 2 και 1010." 

35. Οι διατάξεις του ν. δ/τος 356/1974 (Κ.Ε.Δ.Ε.) και 
του ν.δ/τος της 17ης Ιουλίου - 13ης Αύγουστού 1923 
περί ειδικών διατάξεων επί ανωνύμων εταιρειών" δεν 
θίγονται. Όπου όμως οι διατάξεις αυτές ή άλλες δια¬ 
τάξεις νόμων, διαταγμάτων ή κανονιστικών διοικητικών 
πράξεων αναψέρονται στο κατά τα άρθρα 960 επ. του 
Κώδικα Πολιτικής Δικονομίας, όπως είχαν πριν από την 
τροποποίησή τους, "πρόγραμμα πλειστηριασμού", νοείται 
εφεξής η κατά τα άρθρα 955 παρ. 1 ή 999 παρ. 1, 
όπως τροποποιούνται με το άρθρο αυτό, "περίληψη ή 
το απόσπασμα της κατασχετήριας έκθεσης". 

36. Η δημοσίευση στις εφημερίδες, που προβλέπεται 
στο άρθρο 59 παρ. 2 του ν.δ/τος της 17ης Ιουλίου - 
13ης Αυγούστου 1923 "περί ειδικών διατάξεων επί 
ανωνύμων εταιρειών", περιορίζεται σε περίληψη του 
προγράμματος, στην οποία περιέχονται συνοπτικά τα 
στοιχεία που προβλέπονται στο πρώτο εδάφιο της 
παραγράφου 1 του άρθρου 955 ή του 999 του Κ.Πολ.Δ., 
όπως αντικαταστάθηκαν με τις παραγράφους 8 και 24 
του άρθρου αυτού αντίστοιχα. 

37. Οι διατάξεις που τροποποιούνται με το παρόν 
άρθρο εφαρμόζονται από την έναρξη της ισχύος του 
νόμου αυτού ως προς το ατέλεστο μέρος της διαδι¬ 
κασίας. Το κύρος όμως και οι έννομες συνέπειες των 
πράξεων της διαδικασίας που έχουν ήδη γίνει δεν 
θίγονται. Αν έχει εκδοθεί αρχικό πρόγραμμα πλειστη- 
ριασμού, σε διόρθωση κατά το άρθρο 961 υπόκειται 
αυτό, ο πλειστηριασμός επισπεύδεται βάσει αυτού και 
τυχόν περαιτέρω επισπεύσεις, μετά ματαίωση ή υπο¬ 
κατάσταση, καθώς και η επίσπευση αναπλειστηριασμού, 
γίνονται σύμφωνα με τις σχετικές διατάξεις, όπως αυτές 
ίσχυαν πριν από την τροποποίησή τους. Οι διατάξεις 
όμως που αφορούν την υποκατάσταση στη θέση του 
επισπεύδοντος, την πλειοδοσία, τη διαδικασία του άρ¬ 
θρου 965 παρ. 5, την ευθύνη επί αναπλειστηριασμού, 
την κατάθεση του πλειστηριάσματος και τη σύνταξη 
του πίνακα κατάταξης εφαρμόζονται σε κάθε περίπτωση 
στο ατέλεστο μέρος της διαδικασίας. Η προθεσμία του 
άρθρου 979 παρ. 2, όπως τροποποιείται, ισχύει για τις 
ανακοπές με τις οποίες προσβάλλονται πίνακες που 
συντάχθηκαν μετά την έναρξη της ισχύος του νόμου 
αυτού. 

ΔΕΥΤΕΡΟ ΚΕΦΑΛΑΙΟ 
ΚΩΔΙΚΑΣ ΠΟΙΝΙΚΗΣ ΔΙΚΟΝΟΜΙΑΣ 

Άρθρο 5 

1. Η παράγραφος 3 του άρθρου 16 του Κώδικα 
Ποινικής Δικονομίας (Κ.Π.Δ.) αντικαθίσταται ως εξής: 

"3. Οι αιτήσεις εξαίρεσης κατά των δικαστικών προ¬ 
σώπων που συμπράττουν ή πρόκειται να συμπράξουν 
στην ίδια διαδικασία υποβάλλονται εφάπαξ ως προς 
όλους τους λόγους εξαίρεσης και κατά όλων των 
προσώπων αυτών πριν από την επιχείρηση της διαδι¬ 
καστικής ενέργειας. Το δικαστήριο αποφαίνεται με ενιαία 
απόφαση. Κάθε μεταγενέστερη αίτηση δεν λαμβάνεται 

υπόψη, εκτός αν ταυτόχρονα αποδεικνύεται ότι ο λόγος 
της εξαίρεσης έγινε γνωστός ή ανέκυψε μεταγενέστερα, 
2. Το περιεχόμενο του άρθρου 159 του Κ.Π.Δ. λαμβάνει 
παράγραψο 1. Στο ίδιο άρθρο προστίθεται παράγραφος 

2 που έχει ως εξής: 

2. Η επίδοση σε πρόσωπο που κρατείται σε φυλακή 
ή σε άλλο καθορισμένο για την κράτηση τόπο (άρθρο 
155 παρ. 3) μπορεί να γίνει και με τηλεομοιοτυπική 
διαβίβαση του εγγράφου. Το συντασσόμενο για την 
επίδοση αυτή αποδεικτικό μπορεί να διαβιβαστεί σε 
αυτόν που παράγγειλε την επίδοση αυτή με ίδιο τρόπο." 

3. Στο άρθρο 266 του Κ.Π.Δ. προστίθεται παράγραφος 

3 που έχει ως εξής: 

'3. Τα κατά την παράγραφο 1 πράγματα, εφόσον 
παρήλθε πενταετία από την κατάσχεσή τους χωρίς να 
εκδοθεί αμετάκλητη δικαστική απόφαση για την τύχη 
τους, καταστρέφονται, αν είναι άχρηστα, άνευ αξίας ή 
ευτελούς αξίας. Η καταστροφή αποφασίζεται, αφού 
διαπιστωθεί όπ δεν έχουν αποδεικτική αξία καιενεργείται 
από επιτροπή που αποτελείτσι: α) από έναν εισαγγελέα 
ή αντεισαγγελεία πρωτοδικών, που ορίζεται με τον 
αναπληρωτή του από τον εισαγγελέα που διευθύνει την 
οικεία εισαγγελία και β) από έναν υπάλληλο της γραμ¬ 
ματείας του πρωτοδικείου και έναν της εισαγγελίας, 
που ορίζονται με τους αναπληρωτές τους από τον 
πρόεδρο και τον εισαγγελέα πρωτοδικών, αντίστοιχα. 

Ρυπαρό ή επιβλαβή για τη δημόσια υγεία πράγματα 
καταστρέφονται και αν δεν έχει παρέλθει πενταετία 
αϊτό την κατάσχεσή τους. Όπλα και πυρομαχικά παρα- 
δίδονται στην αρμόδια στρατιωτική υπηρεσία μετά από 
έγγραφη πρόσκληση του εισαγγελέα Γ ια την παράδοση 
συντάσσεται σχετικό πρωτόκολλο”. 

4 Στο άρθρο 287 του Κ.Π.Δ , όπως αντικαταστάθηκε 
με το άρθρο 2 παρ. 3 του ν. 2207/1994, επέρχονται 
οι ακόλουθες τροποποιήσεις: 

α. Στην παράγραφο 1 και προ του εδαφίου α' η φράση 
"το δικαστικό συμβούλιο αποφαίνεται αμετάκλητα με 
ειδικά αιτιολογημένο βούλευμά του" αντικαθίσταται με 
τη φράση Ίο δικαστικό συμβούλιο αποφαίνεται με ειδικά 
αιτιολογημένο βούλευμά του,”. 

β. Τα εδάφια τρίτο και τέταρτο της υπό στοιχείο α 
διάταξης της παραγράφου 1 αντικαθίστανται ως εξής: 

Πέντε (5) τουλάχιστον ημέρες πριν από τη συνε¬ 
δρίαση ειδοποιείται με οκοιοδήποτε μέσο (έγγραφο, 
τηλεγράφημα, τηλετύπημα ή τηλεομοιοτύπημα) ο κατη¬ 
γορούμενος, ο οποίος μπορεί να εκθέσει τις απόψεις 
του με υπόμνημα που διαβιβάζεται αμέσως στο δικαστικό 
συμβούλιο με επιμέλεια της διεύθυνσης της φυλακής. 
Το συμβούλιο μπορεί να καλέσει με τον ίδιο τρόπο τον 
κατηγορούμενο να εμφανισθεί για να αναπτύξει προ¬ 
φορικά τις απόψεις του, είτε αυτοπροσώπως είτε δια 
συνηγόρου, ο οποίος διορίζεται με απλό έγγραφο θεω¬ 
ρημένο από το διευθυντή της φυλακής. Το συμβούλιο 
αποφαίνεται αφού ακούσει και τον εισαγγελέα." 

γ. Το τελευταίο εδάφιο της υπό στοιχείο β διάταξης 
της παραγράφου 2 αντικαθίσταται ως εξής: 

Κατά τα λοιπά ισχύουν όσα ορίζονται στην προη¬ 
γούμενη παράγραφο για την ακρόαση του κατηγορου¬ 
μένου και του εισαγγελέα." 
δ. Η παράγραφος 3 αντικαθίσταται ως εξής: 

"3. Αν η προσωρινή κράτηση δεν παραταθεί μεοα οε 
προθεσμία τριάντα (30) ημερών μετά τη συμπλήρωση 
των τριών (3) ή των έξι (6) μηνών που προβλέαονται 
στην παρ. 1, το ένταλμα ή το βούλευμα με το οποίο 
είχε διαταχθεί παύει να ισχύει και ο αρμόδιος εισαγ¬ 


γελέας διατάσσει την απόλυση του προσωρινώς -/· 
τουμένου. Η απόλυση διατάσσεται και μετά τη λήξή · - 
χρόνου παράτασης της προσωρινής κράτησης, που 
οποφασίστηκε με βούλευμα." 

ε. Το πρώτο εδάφιο της παραγράφου 5 αντικαθίστατο 
ως εξής: 

"Κάθε αμφιβολία ή αντίρρηση ως προς την παράταστ 
ή τη συμπλήρωση των ανώτατων ορίων της προσωρινήν 
κράτησης επιλύεται από το κατά την παράγραφο 2 
αρμόδιο δικαστικό συμβούλιο, εφαρμόζονται δε και στην 
περίπτωση αυτήν όσα ορίζονται στην παράγραφο 1 
στοιχείο α' για την ακρόαση του κατηγορουμένου και 
του εισαγγελέα.” 

5. Το τελευταίο εδάφιο του άρθρου 306 του Κ.Π.Δ. 
αντικαθίσταται ως εξής: 

" Επειτα ο πρόεδρος του δικαστικού συμβουλίου α¬ 
ποστέλλει το βούλευμα για καθαρογραφή και υπογραφή, 
σύμφωνα με το άρθρο 142 παρ. 2. στον αρμόδιο γραμ¬ 
ματέα, ο οποίος υποχρεουται να καταχωρίσει τούτο σε 
ειδικό βιβλίο που τηρείται για το σκοπό αυτό /. Αν 
περιέχονται διατάξεις αφορώσες τη σύλληψη ή προ¬ 
σωρινή κράτηση του κατηγορουμένου ή άλλες που 
απαιτούν άμεση εκτέλεση, το βούλευμα, με τη φροντίδα 
του εισαγγελέα είναι εκτελεστό, και πριν από την κα- 
θαρογραφή του. Στις περιπτώσεις αυτές, με την πα¬ 
ράδοση της απόφασης στο γραμματέα, συντάσσεται 
περίληψη των προς εκτέλεση διατάξεων που, αφού 
υπογράφει από τον πρόεδρο και το γραμματέα, παρα- 
δίδεται στον εισαγγελέα. Αν πρόκειται για σύλληψη, 
επιβολή περιοριστικών όρων ή προσωρινή κράτηση του 
κατηγορουμένου, η περίληψη αυτή πρέπει να περιέχει 
τα στοιχεία που αναφέρονται στα άρθρα 276 παρ. 3 
και 283 παρ. 2. Για την άσκηση ένδικων μέσων η έκδοση 
του βουλεύματος θεωρείται ότι έγινε μόλις καθαρογρά¬ 
φει και υπογράφει - . 

6. Το άρθρο 572 του Κ.Π.Δ αντικαθίσταται ως εξής- 

”1. Ο εισαγγελέας των πλημμελειοδικών του τόπου 

όπου εκτίεται η ποινή ασκεί τις προβλεπόμενες στον 
Κώδικα βασικών κανόνων για τη μεταχείριση των κρα¬ 
τουμένων αρμοδιότητές του και μεριμνά για την έκτιοη 
της ποινής και την εφαρμογή των μέτρων ασφάλειας, 
σύμφωνα με τις διατάξεις του Κώδικα αυτού, του Ποι¬ 
νικού Κώδικα και των ειδικών νόμων για την εκτέλεση 
ποινών. 

2 Για την άσκηση των κατά την παράγραφο 1 αρ¬ 
μοδιοτήτων του ο εισαγγελέας πλημμελειοδικών επι¬ 
σκέπτεται τη φυλακή τουλάχιστον μια φορά την εβδο¬ 
μάδα. Κατά τις επισκέψεις αυτές δέχεται κρατουμένους 
που έχουν ζητήσει ακρόαση 

3. Στις φυλακές Πειραιώς (Κορυδαλλού), Θεσσαλο¬ 
νίκης (Διαβατών). Πατρών (Αγίου Στεφάνου) και Λάρισας 
τις κατά τις παραγράφους 1 και 2 αρμοδιότητες ασκεί 
αντεισαγγελέας εφετών, επικουρούμενος από έναν α¬ 
ντεισαγγελέα πλημμελ.ειοδικάτν. Ο αντεισαγγελέας ε¬ 
φετών με τον αναπληρωτή του ορίζεται με απόφαση 
του ανώτατου δικαστικού συμβουλίου οπό την οικεία 
εισαγγελία για ένα έτος, εγκαθίσταται στο σωφρονιστικό 
κατάστημα της περιφέρειας του και κατά π) διάρκεια 
της θητείας του απαλλάσσεται από τα λοιπά καθήκοντά 
του. Ο αντεισαγγελέας πλημμελειοδικών με τον ανα¬ 
πληρωτή του ορίζεται με τον ίδιο τρόπο από την οικεία 
εισαγγελία πλημμελειοδικών για ένα έτος, επικουρεί 
στο έργο του τον αντεισαγγελέα εφετών και απαλλάσ¬ 
σεται από τα λοιπά καθήκοντά του εν μέρει. Η θητεία 



Φεκ. δ 2. 

?ως άνω εισαγγελικών λειτουργών μπορεί να πα- 
οοταΟε; για ενα ακόμη έτος". 

ΤΡΙΤΟ ΚΕΦΑΛΑΙΟ 

ΚΩΔΙΚΑΣ ΟΡΓΑΝΙΣΜΟΥ ΔΙΚΑΣΤΗΡΙΩΝ 
ΚΑΙ ΚΑΤΑΣΤΑΣΗΣ ΔΙΚΑΣΤΙΚΩΝ ΛΕΙΤΟΥΡΓΩΝ 

Άρθρο 6 

1. Το άρθρο 16 του ν. 1756/1988, όπως αντικατα- 
στάθηκε με το άρθρο 3 του ν. 2172/1993, αντικαθίσταται 
ως εξής: 

Αρθρο 16 

1. Την εισαγγελία διευθύνει ο εισαγγελέας, ο οποίος 
φροντίζει για την εύρυθμη διεξαγωγή των εργασιών 
της. Αν στην ίδια εισαγγελία υπηρετούν περισσότεροι 
εισαγγελείς, τη διεύθυνση ασκεί ο αρχαιότερος. 

2. Στις εισαγγελίες, όπου υπηρετούν τρεις (3) του¬ 
λάχιστον εισαγγελείς, δεν μπορεί να ασκεί τη διεύθυνση 
εισαγγελέας, ο οποίος τιμωρήθηκε πειθαρχικώς με ποινή 
προσωπινής παύσης για πράξη ή παράλειψη που ανά¬ 
γεται στην εκτέλεση των καθηκόντων του, εφόσον για 
την ποινή αυτή δεν συντρέχουν οι όροι της διαγραφής 
της από το μητρώο του εισαγγελικού λειτουργάτε 

3 Στα τρήματα ή γραφεία των εισαγγελιών πρωτο¬ 
δικών και εφετών, που προβλέπονται από τους οικείους 
κανονισμούς, τοποθετούνται εισαγγελείς ή αντεισαγ¬ 
γελείς πρωτοδικών, ύστερα από έγγραφη αίτησή τους, 
η οποία λαμβάνεται υπόψη υποχρεωτικά από τον διευ- 
θύνοντα, κατά τη σειρά αρχαιότητας των αιτούντων. 

Οι αιτήσεις υποβάλλονται πριν από την έναρξη κάθε 
δικαστικού έτους. Ειδικά, για το δικαστικό έτος 1994- 
1995. η προαναψερόμενη διαδικασία εφαρμόζεται αμέ¬ 
σως μετά τη δημοσίευση του παρόντος νόμου". 

2. Στο τέλος της παραγράφου 2 του άρθρου 23 του 
ν 1756/1988. όπως τούτο αντικαταστάθηκε με το άρθρο 
5 του ν. 2172/1993, προστίθενται τα εξής: 

Εφόσον στον Άρειο Πάγο λειτουργούν δύο ποινικά 
τμήμστο, στο προηγούμενο κατά τη σειρά της αρίθμησης 
τμήμα εισάγονται οι αιτήσεις αναίρεσης, στις οποίες 
κατά την προσβαλλόμενη απόφαση ή κατά το προσ¬ 
βαλλόμενο βούλευμα το επώνυμο του κατηγουρουμένου 
(ανσιρεαείοντος η αναιρεσιβλήτου) ή του πρώτου από 
αυτούς αρχίζι ι από τα γράμματα Α μέχρι και Λ και στο 
επόμενο τμη^α εισάγονται οι υπόλοιπες υποθέσεις. Η 
διάταξη του προηγούμενου εδαφίου εφαρμόζεται και 
στις περιπτώσεις των άρθρων 451 και 528, 529 του 
Κώδικα Ποινικής Δικονομίας". 

3. Η παράγραφος 4 του άρθρου 42 του ν. 1756/1988. 
όπως αντικαταστάθηκε με την παράγραφο 3 του άρθρου 
7 του ν. 1868/1989 και το άρθοο 28 του ν. 1921/1991, 
αντικαθίσταται ως εξής: 

"4. Από τις διατάξεις των προηγούμενων παρανράφων 
εξαιρούνται οι δικαστικοί λειτουργοί που υπηρετούν σε 
δικαστήριο των πόλεων Αθηνών. Πειραιώς, Θεσσαλο¬ 
νίκης Πατρών, Λαρίσης, Βόλου. Ηρακλείου, Ρόδου, 
Χανϊων και Ιωαννίνων”. 

4. τ 0 πρώτο εδάφιο της παραγράφου 6 του άρθρου 
44 του ν. 1756/1988. όπως αντικαταστάθηκε με την 
παράγραφο 8 του άρθρου 4 του ν. 1969/1991, αντικα¬ 
θίσταται ως εξής: 

"6 Στους δικαστικούς λειτουργούς μπορεί, υστέρα 
από αίτησή τους, να χορηγείται ειδική κανονική άδεια 
χωρίς αποδοχές κ-:ί για χρονικά διάστημα τριών (3) 


ετών, προκειμένου να αναλάβουν θέση έμμισθη η αμισθί, 
στην Ευρωπαϊκή Ενωση και σε άλλους διεθνείς οργα¬ 
νισμούς ή σε άλλο νομικό πρόσωπο δημοσίου ή ιδιωτικού 
δικαίου, που λειτουργεί στο πλαίσια της Ευρωπαϊκής 
Ένωσης ή άλλων διεθνών οργανισμών, για παροχή 
νομικών υπηρεσιών με οποιαδήποτε σχέση. Η άδεια 
αυτή μπορεί να παραταθεί για χρονικό διάστημα τριών 
(3) ακόμη ετών." 

5. Η παράγραφος 1 του άρθρου 83 του ν. 1756/1988 
αντικαθίσταται ως εξής: 

"1. Οι περιφέρειες της επιθεώρησης των τακτικών 
διοικητικών δικαστηρίων είναι τρεις και περιλαμβάνουν: 
Η Α' το Διοικητικό Εφετείο Αθηνών, η Β' τα Διοικητικά 
Εφετεία Πειραιώς, Πατρών, Τρίπολης και Χανίων και η 
Γ' τα Διοικητικά Εφετεία Θεσσαλονίκης, Ιωαννίνων, 
Κομοτηνής και Λάρισας". 

6. Το πρώτο εδάφιο της παραγράφου 4 του άρθρου 
97 του ν. 1756/1988, όπως αντικαταστάθηκε με το 
άρθρο 17 του ν. 2172/1993, αντικαθίσταται ως εξής: 

"4. Τα πειθαρχικά συμβούλια των εφετεϊων πολιτικής 
και ποινικής δικαιοσύνης λειτουργούν στα Εφετεία Α¬ 
θηνών, Πειραιώς, Θεσσαλονίκης και Πατρών και των 
διοικητικών εφετεϊων στα Διοικητικά Εφετεία Αθηνών, 
Πειραιώς, Θεσσαλονίκης και Πατρών και συγκροτούνται 
από έναν πρόεδρο εφετών και τέσσερις (4) εφέτες, 
που ορίζονται με κλήρωση μεταξύ εκείνων που υπηρε¬ 
τούν στο ίδιο εφετείο και έχουν τουλάχιστον τριετή 
υπηρεσία ως εφέτες". 

7. Το τελευταίο εδάφιο της παραγράφου 4 του άρθρου 
97 του ν. 1756/1988, όπως αντικαταστάθηκε με το άρθρο 
17 του ν. 2172/1993, αντικαθίσταται ως εξής: 

"Ως πληοιέστερα διοικητικά εφετεία θεωρούνται: για 
το Διοικητικό Εφετείο Χανίων, το Διοικητικό Εφετείο 
Πειραιώς, για τα Διοικητικά Εφετεία Λάρισας και Κο¬ 
μοτηνής, το Διοικητικό Εφετείο Θεσσαλονίκης και για 
τα Διοικητικά Εφετεία Τρίπολης και Ιωαννίνων το Διοι¬ 
κητικό Εφετείο Πατρών". 

8. Η παράγραφος 4 του άρθρου 106 του ν. 1756/1988, 
όπως αντικαταστάθηκε με την παράγραφο 7 του άρθρου 
5 του ν. 2207/1994. αντικαθίσταται ως εξής: 

"4. Διαγράφονται από το μητρώο του δικαστικού λει¬ 
τουργού και δεν λαμβάνονται υπόψη κατά τις κρίσεις 
του οι ποινές της επίπληξης μετά ένα έτος, του προ¬ 
στίμου μετά διετία και της προσωρινής παύσης μετά 
πενταετία, αν κατά τα χρονικά αυτά διαστήματα δεν 
έχει επιβληθεί σε αυτόν οποιαδήποτε νέα πειθαρχική 
ποινή. Αν μέοα στον άνω χρόνο επιβληθεί νέα πειθαρχική 
ποινή, η διαγραφή επέρχεται μετά την πάροδο του 
χρόνου που προβλέπεται γι αυτήν, ο οποίος υπολο¬ 
γίζεται από τη λήξη του χρόνου που προβλέπεται για 
την πρώτη". 

ΤΕΤΑΡΤΟ ΚΕΦΑΛΑΙΟ 
ΣΧΕΔΙΑΣΜΟΣ ΚΑΙ ΕΦΑΡΜΟΓΗ 
ΣΩΦΡΟΝΙΣΤΙΚΗΣ ΠΟΛΙΤΙΚΗΣ 

Άρθρο 7 

1. Στο Υπουργείο Δικαιοσύνης ουνιστάται Κεντρικό 
Επιστημονικό Συμβούλιο Φυλακών (Κ Ε.Σ Φ ). 

2. Το Κ.Ε Σ.Φ. είναι πενταμελές, συγκροτείται με 
απόφαση του Υπουργού Δικαιοσύνης, ο οποίος ορίζει 
•τον πρόεδρό του και τα αναπληρωματικά μέλη και 
αποτελείται από προσωπικότητες αναγνωρισμένου κύ¬ 
ρους στον τομέα τους. 

3 Ιο Κ.Ε.Σ.Φ. απαρτίζεται από δύο νομικούς με 
ενασχόληση οε θέματα ποινικού δικαίου ή σωφρονιστικής 
πολιτικής, έναν κοινωνιολόγο ή κοινωνικό λειτουργό ή 
ψυχολόγο, το Γενικό Διευθυντή Σωφρονιστικής Πολι¬ 
τικής και τον Επιθεωρητή Υγειονομικού Ελέγχου του 
Υπουργείου Δίκαιοσϋνης. Η θητεία των μελών του 
Κ.Ε.Σ.Φ. είναι τριετής. 

Το Κ.Ε.Σ.Φ. συνεδριάζει ύστερα από πρόσκληση του 
Προέδρου τουλάχιστον δύο φορές το μηνά, βρίσκεται 
σε απαρτία αν παρίστανται τρία (3) τουλάχιστον μέλη 
και αποφασίζει με πλειοψηφώ των παρόντων. Σε πε¬ 
ρίπτωση ισοψηφίας υπερισχύει η γνώμη του Προέδρου 
Χρέη γραμματείας του Συμβουλίου εκ τελούν υπάλληλοι 
του Υπουργείου Δικαιοσύνης που ορίζονται με την 
απόφαση που εκδίδεται κατά την παράγραφο 2. 

4 Οι αρμοδιότητες του Κ Ε.Σ.Φ. είναι οι έξης: 

α Εισηγείται στον Υπουργό Δικαιοσύνης τη συνολική 
σωφρονιστική πολιτική, καθώς και τη λήψη μέτρων για 
τη βελτίωση των συνθηκών λειτουργίας των καταστη¬ 
μάτων κράτησης και για την ακώλυτη άσκηση των 
δικαιωμάτων των κρατουμένων 
β Καταρτίζει και υποβάλλει στον Υπουργό Δικαιοσύ¬ 
νης προτάσεις κανονισμών λειτουργίας των καταστη¬ 
μάτων κράτησης, ύστερα από γνώμη του οικείου Συμ¬ 
βουλίου Φυλακής. Επίσης εισηγείται στον Υπουργό Δι¬ 
καιοσύνης την έκδοση εγκυκλίων, οδηγιών και συστά¬ 
σεων για την εφαρμογή των νόμο>ν. 

γ Επισκέπτεται τις φυλακές και συντάσσει εκθέσεις, 
τις οποίες υποβάλλει στον Υπουργό Δικαιοσύνης. Το 
έργο αυτό μπορεί να ανατίθεται σε ένα ή περισσότερα 
από τα μέλη του Κ.Ε. Σ.Φ. και γίνεται όποτε το Συμβούλιο 
το αποφασίσει. Η διεύθυνση κάθε σωφρονιστικού κα¬ 
ταστήματος υποχρεούται να παρέχει στο Συμβούλιο ή 
στα εξουσιοδοτημένα μέλη του κάθε διευκόλυνση και 
πληροφορία για την επιτέλεση του έργου του. 

δ. Οργανώνει την επιμόρφωση του προσωπικού των 
καταστημάτων κράτησης. 

ε. Παρακολουθεί την εκτέλεση προγραμμάτων απα¬ 
σχόλησης, επιμόρφωσης και κατάρτισης κρατουμένων 
και προβαίνει σε προτάσεις και υποδείξεις σε κάθε 
αρμόδιο όργανο των καταστημάτων κράτησης. 

στ. Στον Πρόεδρο, το μέλη και τους γραμματείς του 
Συμβουλίου καταβάλλεται για κάθε συνεδρίαση ή επί¬ 
σκεψη στις φυλακές αποζημίωση, που καθορίζεται κατ 
ανώτατο όριο για τέσσερις συνεδριάσεις ή και επισκέψεις 
το μήνα με κοινή απόφαση των Υπουργών Δικαιοσύνης 
και Οικονομικών, κατά παρέκκλιση των διατάξεων του 
ν. 1256/1982. καθώς και των άρθρων 18 του ν. 1505/1984 
και 8 του ν. 1810/1988. Η αποζημίωση αυτή καταβάλλεται 
και όταν οι συνεδριάσεις ή οι επισκέψεις γίνονται κατά 
τη διάρκεια του ωραρίου εργασίας Με την ίδια απόφαση 
καθορίζονται και τα έξοδα μετακίνησης και εκτός έδρας 
διαμονής του προέδρου, των μελών και των υπαλλήλων 
της γραμματειακής υποστήριξης του Συμβουλίου, καθώς 
και οι προϋποθέσεις και ο τρόπος καταβολής τους. 

Άρθρο 8 

1. Στα καταστήματα κράτησης συνιστώνται τριάντα 
τρεις (33) θέσεις κατηγορίας ΠΕ διαφόρων ειδικοτήτων. 
Η διάκριση των θέσεων αυτών σε κλάδους ή ειδικότητες 
γίνεται με προεδρικό διάταγμα, που εκδίδεται ύστερα 
από πρόταση των Υπουργών Προεδρίας της Κυβέρνη¬ 
σης και Δικαιοσύνης. 

2. Αυξάνονται οι οργανικές θέσεις των υπαλλήλων 


των καταστημάτων κράτησης: 

α) του κλάδου ΠΕ ειδικότητας ψυχολόγων κατά τριάντα 
δύο (32) και ορίζονται συνολικά σε σαράντα δύο (42.) 
και 

β) του κλάδου ΤΕ Υγείας-Πρόνοιας (ειδικότητας κοι¬ 
νωνικής εργασίας) κατά τριάντα (30) και ορίζονται συ¬ 
νολικά σε εκατό (100). 

3. Η κατανομή των θέσεων των παραγράφων 1 και 
2 στα καταστήματα κράτησης γίνεται με απόφαση του 
Υπουργού Δικαιοσύνης, που δημοσιεύεται στην Εφημε¬ 
ρίδα της Κυβερνήσεως. 

Άρθρο 9 

Συμβούλιο Φυλακής 

1. Σε κάθε κατάστημα κράτησης λειτουργεί Συμβούλιο 
Φυλακής. Το Συμβούλιο Φυλακής είναι τριμελές και 
απαρτίζεται από το διευθυντή της φυλακής, ως πρόεδρο, 
τον αρχαιότερο ψυχολόγο ή κοινωνικό λειτουργό και 
τον αρχαιότερο ειδικό επιστήμονα (νομικό ή κοινωνιο¬ 
λόγο ή εκπαιδευτικό) του οικείου καταστήματος κρά¬ 
τησης. ως μέλη Ο διευθυντής αναπληρώνεται από τον 
υποδιευθυντή και ο ψυχολόγος ή ο ειδικός επιστήμονας 
από τον αρχαιότερο κοινωνικό λειτουργό. Κατά τις 
συνεδριάσεις του Συμβουλίου τηρούνται πρακτικά. 

2 Το Συμβούλιο Φυλακής αποφασίζει για άλα τα 
θέματα που αφορούν: 

σ) την αγωγή των κρατουμένων (άρθρα 39-48 του ν. 
1851/1989 "Κώδικας Βασικών Κανόνων για τη μετα¬ 
χείριση των κρατουμένων"), 

β) την επικοινωνία με το ευρύτερο κοινωνικό περι¬ 
βάλλον (άρθρα 49-51 του ίδιου Κώδικα). 

Άρθρο 10 

1. Η παράγραφος 1 του άρθρου 51 του ν. 1851/1989 
αντικαθίσταται ως εξής: 

"1. Η τηλεφωνική επικοινωνία του κρατουμένου με 
οποιοδήποτε πρόσωπο διεξάγεται από τηλέφωνα που 
βρίσκονται σε ελεγχόμενους ή κοινόχρηστους χώρους 
του καταστήματος. Με απόφαση του συμβουλίου φυ¬ 
λακής καθορίζονται οι ειδικότεροι όροι για τη χρήση 
των ως άνω τηλεφώνων". 

2. Στο άρθρο 52 του ν. 1851/1989 προστίθεται πα¬ 
ράγραφος 6, που έχει ως εξής: 

"6. Κρατούμενος, ο οποίος δεν επιστρέφει στο κα¬ 
τάστημα κράτησής του με τη λήξη ή ανάκληση χορη- 
γηθείσας άδειας, χωρίς να έχει προβεί σε έγκαιρη και 
ακριβή ενημέρωση και παραδεκτή δικαιολόγηση προς 
την υπηρεσία αυτού του καταστήματος, δεν δικαιούται 
νέα τακτική ή εκπαιδευτική άδεια πριν από την πάροδο 
δύο (2) ετών από την επιστροφή ή σύλληψή του". 

3. Το άρθρο 55 του ν. 1851/1989 αντικαθίσταται ως 
εξής: 

"1. Αρμόδια για τη χορήγηση τακτικής άδειας είναι 
επιτροπή, που αποτελείται από: 1) τον κατά τις παρα¬ 
γράφους 1 ή 3 του άρθρου 572 του Κ.Π Δ. εισαγγελικό 
λειτουργό, ως πρόεδρο, αναπληρούμενο από το νόμιμο 
αναπληρωτή του, 2) το διευθυντή του καταστήματος 
όπου κρατείται ο κατάδικος, ανοπληρούμενο από τον 
υποδιευθυντή. 3) τον ψυχολόγο, 4} τον ειδικό επιστή¬ 
μονα, που μετέχουν στο Συμβούλιο Φυλακής του κα¬ 
ταστήματος και 5) τον αρχαιότερο κοινωνικό λειτουργό 
του οικείου καταστήματος κράτησης, αναπληρούμενο 
από τον αμέσως νεότερο, ο οποίος και εισηγείται στην 

επιτροπή. 

2 Η επιτροπή προκειμένου να αποφασίσει για τη 
χορήγηση άδειας μπορεί να καλεί οε ακρόαση τον 
κρατούμενο, καθώς και οποιοδήποτε άλλο πρόσωπο 
κρίνει αναγκαίο" 

4 Η παράγραφος 3 του άρθρου 65 του ν. 1851/1989 
αντικαθίσταται ως εξής: 

"3 Ο καθορισμός της εργασίας των κρατουμένων για 
την εφαρμογή του άρθρου 64 και της παραγράφου 1 
του παρόντος άρθρου γίνεται από την επιτροπή της 
παραγράφου 1 του άρθρου 55". 

5 Η παράγραφος 1 του άρθρου 70 του ν 1851/1989 
αντικαθίσταται ως εξής: 

"1 Η επιτροπή της παραγράφου 1 του άρθρου 55 με 
τη συμμετοχή του ιατρού και του γεωπόνου του κατα¬ 
στήματος εκτίμα τη οωματική και ψυχική κατάσταση και 
'διαϊτερα την τυχόν επαγγελματική αγροτική ιδιότητα 
του κρατουμένου, καθώς και τη δυνατότητα προσαρ¬ 
μογής σε ορισμένο είδος εργασίας από αυτές που 
οργανώνονται στα αγροτικά καταστήματα κράτησης και 
προσδιορίζει την κατάλληλη εργασία" 

6 Στο άρθρο 76 του ν 1851/1989 επέρχονται οι 
ακόλουθες μεταβολές: 

α) στο τέλος της παραγράφου 2 προστίθενται τα 
εξής: 

Αν όμως ο ατομικός λοναριααμός του κρατουμένου 
δεν υπερβαίνει το ποσον που ορίζεται ετησίως με 
απόιοαση του Υπουργού Δικαιοσύνης, το σύνολό του 
κατατίθεται στο λογιστήριο του καταστήματος, ως τρε ¬ 
χούμενος λογαοιασμός και διατίθεται κατά τα οριζόμενα 
στο προηγούμενο εδάφιο" 1 
β) στην παράγραφο 3 η φράση "και για την κάλυψη 
ατομικών ή οικογενειακών αναγκών" αντικαθίσταται με 
τη φράση "και για την κάλυψη οικογενειακών αναγκών" 
ν) στην παράγραφο 4 η φράση "ύστερα από γραπτή 
έγκριση του διευθυντή του καταστήματος" αντικαθίσταται 
με τη φράση "ύστερα από γραπτή έγκριση της διαχει- 
οιστικής επιτροπής" 

δ) στην παράγραφο 5 η φράση "να διαθέσει οποίο 
δήποτε ποσό από το λογαριασμό του υπέρ τρίτου 
κρατουμένου" αντικαθίσταται με τη φράση "να διαθέσει 
οποιοδήποτε ποσό από το λογαριασμό του υπέρ τρίτου". 

7 Η παράγροφος 1 του άρθρου 77 του ν. 1851/1989 
αντικαθίσταται ως εξής: 

"1 Η μετανωγή κρατουμένου παοαγγέλλεται οπό το 
Υπουργείο Δικαιοσύνης ύστερα από πρόταση του διευ¬ 
θυντή του καταστήματος και γνώμη της επιτροπής του 
άρθρου 55' 

8. Το άρθρο 79 του ν. 1851/1989 αντικαθίσταται ως 

ί.ίή·:: 

" 1 Η μεταγωγή κρότο ·μί.νσυ γίνεται ύστερα από 
αίτησή π:ί.·. γιπ λόγους προσωπικούς, οικογενειακούς 
υνείος. εκπαιδευτικούς για τ τποθέτπση σε εργασία ή 
σύμφωνα με την παράγραφο 1 ίου άρθρου 77 για τους 
πιο πάνω λογους, καθώο και για λόγους τάξης ή 
έλλειψης χώρου του καταστήματος κράτησης. 

2 Η αίτηση του κρατούμενοι.· και η γνώμη της επι¬ 
τροπής της παραγράφου 1 του άρθρου 55 πρέπει να 
συνοδεύονται από αντίστοιχη εισήγηση της κοινωνική/: 
υπηρεσίας." 

9. Η παράγραφος 2 του άρθρου 81 του ν 1851/1989 
αντικαθίσταται ως εξής. 

"?. Η μεταγωγή ασθενούς κρατουμένου παραγγέλλεται 
από το Υπουργείο Δικαιοσύνης με πρόταση του Συμ¬ 
βουλίου Φυλακής του καταστήματος, η οποία συνο¬ 


δεύεται από έκθεση του ιατρού και μετά απο γνώμη 
του εισαγγελέα εφετών". 

10. Η παράγραφος 2 του άρθρου 85 του ν. 1851/1989 
αντικαθίσταται ως εξής: 

"2. Σε κάθε κατάστημα λειτουργεί πειθαρχικό συμ¬ 
βούλιο το οποίο απονέμει τις αμοιβές και επιβάλλει τις 
βαρύτερες πειθαρχικές κυρώσεις. Το συμβούλιο απο- 
τελείται από τον κατά τις παραγράφους 1 και 3 του 
άρθρου 572 του Κ.Π.Δ εισαγγελέα, ως πρόεδρο τα 
μέλη του συμβουλίου φυλακής και έναν κοινωνικό λει¬ 
τουργό" . 

11 Τα άρθρα 15. 16 και η παράγραφος 3 του άρθρου 
85 του ν. 1851/1989 καταργούνται. 

12. Η παράγραφος 2 του άρθρου 88 του ν. 1851/1989 
αντικαθίσταται ως εξής: 

"2. Οι πειθαρχικές κυρώσεις επιβάλλονται από το 
πειθαρχικό συμβούλιο, εκτός από την επίπληξη, που 
επιβάλλεται από το διευθυντή". 

13 Όπου στα άρθρα 39-51 του ν. 1851/1989 ανα- 
φέρεται ο διευθυντής, τις αρμοδιότητες του ασκεί το 
Συμβούλιο Φυλακής, εκτός από την περίπτωση της 
παραγράφου 3 του άρθρου 46. 

14 Έως όχου ορισθεί από το Ανώτατο Δικαστικά 
Συμβούλιο ο χατά την ποράγραφο 3 του άρθρου 572 
του Κ.Π.Δ. αντεισαγγελέας εφετών για τις φυλακές 
Πειραιώς (Κορυδαλλού), Θεσσαλονίκης (Διαβατών), Πά¬ 
τρας (Αγίου Στεφάνου) και Λάρισας και διορισθεί στα 
καταστήματα κράτησης το επιστημονικό προσωπικό που 
προβλέπετσι στο άρθρο 8. οι μεν αρμοδιότητες του 
κατά το άρθρο 9 Συμβουλίου Φυλακής ασκούνται από 
συμβούλιο που αποτελείται από το διευθυντή της φυ¬ 
λακής, ως πρόεδρο, και δύο υπαλλήλους του καταστή¬ 
ματος κράτησης, ως μέλη, που ορίζονται με τους α¬ 
ναπληρωτές τους από τον Υπουργό Δικαιοσύνης, σύμ¬ 
φωνα με το άρθρο 15α του ν. 1851/1989, η δε επιτροπή 
για τη χορήγηση αδειών του άρθρου 55 κοι το πειθαρχικό 
συμβούλιο της παραγράφου 2 του άρθρου 85 του ν. 
1851/1989 συντίθενται από: 

α) τον εισαγγελέα πλημμελειοδικών του τόπου, όπου 
εκτίεται η ποινή ή το νόμιμο αναπληρωτή του ως 
πρόεδρο, 

β) το διευθυντή της φυλακής, αναπληροόμενο από 
τον υποδιευθυντή και 

γ! τον αρχαιότερο κοινωνικό λειτουργό. Αν δεν υ¬ 
πηρετεί στο κατάστημα κράτησης κοινωνικός λειτουρ¬ 
γός, το τρίτο μέλος της συνθέσεως των ως άνω 
συμβουλίων και επιτροπών με τον αναπληρωτή του 
ορίζεται με απόφαση του Υπουργού Δικαιοσύνης, σύμ¬ 
φωνα με τα οριζόμενα στο άρθρο 15α του ν.1851/1989, 
που ηροοετέθη με την παράγραφο 1 του άρθρου 1 του 
ν 1877/1990 (ΦΕΚ 28 Α 1 ). 

15. α Για πειθαρχικά αδικήματα του προσωπικού των 
καταστημάτων κράτησης ο Υπουργός Δικαιοσύνης μπο¬ 
ρεί να παραγγείλει την ενέργεια πειθαρχικής προκα¬ 
ταρκτικής εξέτασης από ειοαγγελικό λειτουργό. 

β. Η παραγγελία απευθύνεται στον προϊστάμενο της 
οικείας εισαγγελίας πρωτοδικών ο οποίος, στην περί¬ 
πτωση αυτή, μπορεί να ασκήσει και την πειθαρχική 
δίωξη, εφαρμοζόμενων αναλόγως των διατάξεων των 
άρθρων 117-139 του ν. 1025/1971 "Περί καταστάσεως 
δικαστικών υπαλλήλων". 

γ. Αν συντρέχουν οι προϋποθέσεις των εδαφίων α' 
και β', πειθαρχική δικαιοδοσία ασκούν τα συμβούλια του 
πλημμελειοδικείου και του εφετείου σε πρώτο κοι δεύ¬ 
τερο βαθμό. 

16 Η παράγραφος 2 του άρθρου 99 του ν. 1851/1989 
;νπκαθίσταται ως εξής: 

2 Το φυλακτικό προσωπικό κατά τη διάρκεια της 
δοκιμοοπκής του υπηρεσίας υπαχρεούται να παρακο¬ 
λουθήσει το πρόγραμμα εισαγωγικής εκπαίδευσης της 
Σχολής του προσωπικού Φυλάξεως των Φυλακών, που 
λειτουργεί σε κατάστημα κράτηαης του Νομού Αττικής. 

Η διάρκεια φοίτησης είναι τετράμηνη. Μετά τη λήξη 
της εκπαίδευσης οι φοιτήσαντες υποβάλλονται σε γρα¬ 
πτές και προφορικές εξετάσεις Η επιτυχία καθενός 
κρινεται από το μέσο όρο της βαθμολογίας της γραπτής 
και προφορικής δοκιμασίας. Οι μη επιτυχόντες υπο- 
χρεούνται να φοιτήσουν και πάλι στη Σχολή, σε επόμενη 
εκπαιδευτική περίοδο. Οι μη διανύσαντες ευδοκίμως και 
τη δεύτερη περίοδο απολύονται της υπηρεσίας. Μετά 
την επιτυχή αποφοίτησή τους οι υπάλληλοι υποχρεού- 
νται να ασκηθούν για τέσσερις (4) μήνες στη φυλακή 
που έχουν τοποθετηθεί υπό την επίβλεψη υπαρχιφύλακα 
και την εποπτεία του αρχιφύλακα. Μετά το τέλος της 
άσκησης συντάσσεται από τον αρχιφύλακα και τον 
υπαρχιφύλακα έκθεση για το βαθμό προσαρμογής και 
την υπηρεσιακή απόδοση του υπαλλήλου, η οποία υ¬ 
ποβάλλεται στο Υπουργείο Δικαιοσύνης από το διευ¬ 
θυντή της φυλακής, συνοδευόμενη από πρότασή του 
για μονιμοποίηση ή μη. Η επιτυχής παρακολούθηση του 
προγράμματος εισαγωγικής εκπαίδευσης και η επιτυχής 
άσκηση αποτελούν προϋπόθεση για τη μονιμοποίηση 
του προσωπικού φύλαξης, σύμφωνα με τις ισχύουσες 
διατάξεις. Με απόφαση του Υπουργού Δικαιοσύνης 
καθορίζονται τα αφορώντα στη διοίκηση, οργάνωση και 
λειτουργία της σχολής, το διδακτικό προσωπικό, τη 
διεξαγωγή των εξετάσεων, τον αριθμό των εκπαιδευό¬ 
μενων, τη διδακτέα ύλη, την έναρξη και λήξη των 
μαθημάτων και κάθε άλλο συναφές με την οργάνωση 
και λειτουργία της Σχολής θέμα'. 

17. Η Β' Εκπαιδευτική περίοδος της άνω Σχολής για 
το έτος 1994 θα περατωθεί σύμφωνα με τις διατάξεις 
που ίοχυαν κατά το χρόνο έναρξης της εκπαιδευτικής 
περιόδου. - 

ΠΕΜΠΤΟ ΚΕΦΑΛΑΙΟ 
ΑΛΛΕΣ ΔΙΑΤΑΞΕΙΣ 

•Αρθρο 11 

Οι παράγραφοι 1 και 2 του άρθρου 26 του ν. 1729/1987, 
καθόσον τούτο διατηρήθηκε σε ισχύ με την παράγραφο 
6 του άρθρου 23 του ν. 2161/1993, αντικαθίστανται ως 
εξής: 

• ι Με την επιφύλαξη της παραγράφου 6, οι διατάξεις 
του άρθρου αυτού εφαρμόζονται μόνο στις περιπτώσεις 
των εγκλημάτων, που προβλέπονται στην παράγραφο 
1 του άρθρου 12, όπως αυτό αντικαταστάθηκε με το 
άρθρο 14 του ν. 2161/1993, καθώς και στην περίπτωση 
πλημμελήματος κατά της ιδιοκτησίας ή περιουσίας που 
φέρεται ότι έχει τελεστεί για να διευκολυνθεί η χρήση 
ναρκωτικών από το δράστη. 

2. Στην περίπτωση των εγκλημάτων που αναφέρονται 
στην προηγούμενη παράγραφο ο εισαγγελέας πλημμε- 
λειοδικών με αιτιολογημένη διάταξή του μπορεί, με 
έγκριση του εισαγγελέα εφετών. να αναβάλει για ορι¬ 
σμένο χρόνο, που μπορεί να παρατείνεται, την άσκηση 
ποινικής δίωξης, αν λάβει γνώοη από έκθεση του ΚΕΘΕΑ 
ή μονάδων απεξάρτησης του Ε.Σ.Υ. ή του Ο.ΚΑ.ΝΑ , 
ότι ο δράστης έχει προσέλθει οικειοθελως και υποβάλ¬ 


λεται σε Οεραπείο. Αν ο δράστης συμπληρώσει με 
επιτυχία το θεραπευτικό πρόγραμμα, σύμφωνα με έγ¬ 
γραφη βεβαίωση και έκθεση του επιστημονικού υπεύ 
θυνου του προγράμματος, ο εισαγγελέας πλημμελειο- 
δικών με αιτιολογημένη διάταξή του και έπειτα απο 
έγκριση του εισαγγελέα εφετών μπορεί να απόσχει 
οριστικά από την ποινική δίωξη για τις παραπάνω 
πράξεις. 

Σε περίπτωση εκκρεμούς ποινικής δίωξης, αν μεν 
δεν έχει ακόμη εκδοθεί δικαστική απόφαση, ο εισαγ¬ 
γελέας των πλημμελειοδικών, υπό τις παραπάνω πάντα 
προϋποθέσεις, μπορεί να παύσει με διάταξή του την 
ποινική δίωξη, αν δε εκκρεμεί ένδικο μέσο κατά κατα- 
δικαστικής απόφασης για τις προαναφερθείσες αξιό¬ 
ποινες πράξεις, για την κατά τα ανωτέρω παύση της 
ποινικής δίωξης αποφαίνεται το οικείο δικαστικό συμ¬ 
βούλιο του δικαστηρίου, ενώπιον του οποίου εκκρεμεί 
το ένδικο μέσο". 

Άρθρο 12 

1. Μέσα σε τρεις (3) ημέρες από την άσκηση αναίρεσης 
ενώπιον του Συμβουλίου της Επικράτειας, του Αρείου 
Πάγου ή του Ελεγκτικού Συνεδρίου από μέρους του 
Δημοσίου ή νομικού προσώπου δημοσίου δικαίου το 
αναιρεσείον, με επιμέλεια του υπογράφοντος το αναι- 
ρετήριο δικαστικού πληρεξουσίου, αποστέλλει στο Νο¬ 
μικό Συμβούλιο του Κράτους (Ν.Σ.Κ.) αντίγραφα του 
αναιρετηρίου, των προσβαλλόμενων αποφάσεων, των 
εισαγωγικών εγγράφων της κύριας δίκης και των πα- 
ρεμπιπτουσών δικών, καθώς και των προτάσεων των 
διαδίκων. 

2. Το κατά την επόμενη παράγραφο αρμόδιο τμήμα 
του Ν.Σ.Κ., μέσα σε τρεις {3} μήνες από την άσκηση 
της αναίρεσης, αποφαίνεται αιτιολογημένα για το κατά 
τη γνώμη του παραδεκτό της και για το παραδεκτό και 
το βάσιμο τουλάχιστον ενός από τους λόγους της, 
λαμβάνοντας πάντοτε υπόψη και τη νομολογία του 
οικείου δικαστηρίου. Αν μέσα στην ανωτέρω προθεσμία 
των τριών (3) μηνών ο εξουσιοδοτημένος δικαστικός 
πληρεξούσιος του αναιρεσείοντος δεν καταθέσει στη 
γραμματεία του δικαστηρίου, οτο οποίο εκκρεμεί η 
αναίρεση, κυρωμένο αντίγραφο θετικής γνώμης, η αίτηση 
αναίρεσης θεωρείται ότι δεν ασκήθηκε. Μέχρι την πά¬ 
ροδο της κατά τα ανωτέρω τρίμηνης προθεσμίας, ή 
μέχρι την κατάθεσή της κατά τα ανωτέρω θετικής 
γνώμης, η αίτηση αναίρεσης δεν ανατίθεται σε εισηγητή 
και δεν ορίζεται δικάσιμος. Αν η κατά τα ανωτέρω 
γνώμη του αρμόδιου τμήματος του Ν.Σ.Κ. είναι θετική 
ως προς ορισμένους μόνο λόγους του αναιρετηρίου, η 
υπόθεση εισάγεται προς συζήτηση μόνο ως προς αυ¬ 
τούς. 

3. Με απόφαση των Υπουργών Δικαιοσύνης και Οι¬ 
κονομικών, που εκδίδεται μέσα οε προθεσμία τριών (3) 
μηνών από τη δημοσίευση του παρόντος νόμου, ύστερα 
από σύμφωνη γνώμη της ολομέλειας του Ν.Σ.Κ. και 
δημοσιεύεται στην Εφημερίδα της Κυβερνήσεως, ορί¬ 
ζονται τα τμήματα του συμβουλίου, τα οποία γνωμο- 
δοτούν κατά κατηγορίες υποθέσεων σύμφωνα με τη 
διάταξη της προηγούμενης παραγράφου και ρυθμίζεται 
κάθε διαδικαστική λεπτομέρεια αναγκαία γιά την εφαρ¬ 
μογή του παρόντος άρθρου. Με την ίδια απόφαση 
μπορεί να ορίζονται κατηγορίες υποθέσεων, για τις 
οποίες απαιτείται και έγκριση του Υπουργού Οικονομι¬ 
κών, για τη μη σύνταξη και κατάθεση θετικής γνώμης 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


για ιην αναίρεση. 

4 Οι διατάξεις του άρθρου αυτού δεν εφαρμόζονται - 
επί αναιρέσεων που ασκούνται από τους οργανισμούς 
τοπικής αυτοδιοίκησης, τα ανώτατα εκπαιδευτικά ιδρύ¬ 
ματα (ιδρύματα τριτοβάθμιας εκπαίδευσης) και τα εκ¬ 
κλησιαστικά νομικά πρόσωπα. 

5 Οι διατάξεις των παραγράφων 1 έως 4 εφαρμόζονται 
επι αναιρέσεων που ασκούνται από τις 16 Σεπτεμβρίου 
1995 και εφεξής. 

6. Εκκρεμείς κατά τη δημοσίευση του παρόντος νόμου 
δίκες ενώπιον του Συμβουλίου της Επικράτειας επί 
αιτήσεων αναίρεσης, οι οποίες έχουν ασκηθεί από το 
Δημόσιο ή νομικό πρόσωπο δημοσίου δικαίου και αφο¬ 
ρούν διαφορές από φόρους, δασμούς, τέλη και συναφή 
δικαιώματα, ασφαλιστικές εισφορές, πρόστιμα και λοιπές 
κυρώσεις, καταργούνται αυτοδικαίως, εφόσον το αντι¬ 
κείμενο της διαφοράς είναι κατώτερο από πεντακόσιες 
χιλιάδες (500.000) δραχμές. Ως αντικείμενο της δια¬ 
φοράς νοείται το αμφισβητούμενο ενώπιον του Συμ¬ 
βουλίου της Επικράτειας ποσόν χωρίς πρόσθετους φό¬ 
ρους και προσαυξήσεις. 

7. Για να διαπιστωθεί η συνδρομή των προϋποθέσεων 
εφαρμογής της προηγούμενης παραγράφου, η διάδικος 
διοικητική αρχή ή νομικό πρόσωπο δημοσίου δικαίου, 
με μέριμνα της γραμματείας του δικαστηρίου υποβάλλει 
στο Συμβούλιο της Επικράτειας σημείωμα για το ποσόν 
της διάφορός, όπως ορίζεται στο δεύτερο εδάφιο της 
προηγούμενης παραγράφου. 

8. Για την κατάργηση της δίκης, σύμφωνα με την 
παράγραφο 6, εκδίδεται διοπιστωτική πράξη του προέ¬ 
δρου του οικείου σχηματισμού του δικαστηρίου. 

9. Οι διατάξεις των παραγράφων 6 και επ. έχουν 
εφαρμογή οε υποθέσεις, για τις οποίες δικάσιμος, αρχική 
ή μετ αναβολή, έχει οριστεί ημερομηνία μεταγενέστερη 
της 15ης Σεπτεμβρίου 1995, καθώς και σε εκείνες, για 
τις οποίες δεν έχει προσδιοριστεί δικάσιμος κατά τη 
δημοσίευση του παρόντος νόμου. 

10. Οι παράγραφοι 6 έως 9 δεν έχουν εφαρμογή επί 
αιτήσεων αναιρέσεως κατ' αποφάσεων που εκδίδονται 
κατ έφεση επί προσφυγών ουσίας, τις οποίες προβλέ¬ 
πουν το άρθρο 7 παρ. 1 και 2 του ν. 702/1994 και τα 
άρθρα 1 παρ. 2 εδάφιο στ' και 2 παρ. 1 του ν. 1406/1983, 
εφόσον αφορούν περιοδικές παροχές. 

11. Η παράγραφος 3 του άρθρου 53 του π.δ/τος 
10/1989 αντικαθίσταται ως εξής: 

"3. Μετά την πάροδο της κατά την παράγραφο 2 του 
παρόντος άρθρου προθεσμίας μπορεί να ασκηθεί αίτηση 
αναίρεσης από τον αρμόδιο υπουργό, από τον Υπουργό 
Δικαιοσύνης ή από το Γενικό Επίτροπο των τακτικών 
διοικητικών δικαστηρίων, αλλά μόνον υπέρ του νόμου, 
χωρίς αποτέλεσμα μεταξύ των διαδίκων. Δικαίωμα να 
ασκήσει αναίρεση υπέρ του νόμου έχει και ο υπουργός 
που εποπτεύει το διάδικο νομικό πρόσωπο" 

Άρθρο 13 

1. Η παράγραφος 3 του άρθρου 7 του π.δ/τος 
774/ΐ980(ΦΕΚ 189 Α) αντικαθίσταται ως εξής: 

"3. Κάθε τμήμα αποτελείται από έναν αντιπρόεδρο ή 
το νόμιμο αναπληρωτή του, ως πρόεδρο, δύο συμβού¬ 
λους, δύο πορέδρους κυ το γραμματέα. Ο πρόεδρος 
του Συνεδρίου μπορεί να προεδρεύσει και σε οποισ- 
δηποτε τμήμα. Οι πάρεδροι μετέχουν στα τμήματα με 
γνώμη συμβουλευτική. Με απόφαση της Ολομέλειας 
μπορεί να απαλλάσσονται εν άλω ή εν μέρει από την 

άσκηση των ελεγκτικών καθηκόντων τους οι πάρεδροι 
που μετέχουν στα τμήματα - . 

2 Το πρώτο εδάφιο της παραγράφου 4 του άρθρου 
7 του π δ/τος 774/1980 αντικαθίσταται ως εξής: 

'Κάθε τριμελές κλιμάκιο αποτελείται από ένα σύμβουλο 
ή το νόμιμο αναπληρωτή του, ως πρόεδρο, δύο παρέ- 
δρους και το γραμματέα. Τον έναν από τους παρέδρους 
μπορεί να αναπληρώνει εισηγητής ή δόκιμος εισηγητής. 
Οι πάρεδροι, οι εισηγητές και οι δόκιμοι εισηγητές 
μετέχουν στα κλιμάκια με γνώμη αποφασιστική". 

3. Καθήκοντα γραμματέα τμήματος ή κλιμακίου ασκεί 
ο προϊστάμενος της αντίστοιχης γραμματείας ή, αν 
αυτός δεν υπάρχει, απουσιάζει ή κωλύεται, ο ανώτερος 
κατά βαθμό από τους υπαλλήλους που υπηρετούν στην 
ίδια γραμματεία και, μεταξύ ομοιοβάθμων, εκείνος που 
έχει το μεγαλύτερο χρόνο υπηρεσίας στο βαθμό. 

4. Μετά το πρώτο εδάφιο του άρθρου 14 του ν. 
2145/1993 (ΦΕΚ 88 Α') προστίθεται εδάφιο, που έχει 
ως εξής: 

"Αν δεν υπάρχει επίτροπος ή ο επίτροπος απουσιάζει, 
ως αναπληρωτής του μπορεί να ορισθεί από τον Πρόε¬ 
δρο του Ελεγκτικού Συνεδρίου για χρονικό διάστημα 
έως δύο μήνες δικαστικός υπάλληλος με βαθμό Α' ή 
Β' κατηγορίας ΠΕ.' 

5. Ο αριθμός των θέσεων των αντιπροέδρων στο 
Ελεγκτικό Συνέδριο αυξάνεται κατά μία (1) και ορίζεται 
σε έξι (6). 

6. Ο αριθμός των θέσεων των αντεπιτρόπων της 
Επικρατείας στο Ελεγκτικό Συνέδριο αυξάνεται κατά 
μία (1) και ορίζεται σε τρεις (3). 

7. Στο Ελεγκτικό Συνέδριο συνιστάται γενική διεύ¬ 
θυνση ελέγχου και αντίστοιχη θέση γενικού διευθυντή. 

Ως γενικός διευθυντής επιλέγεται και τοποθετείται, 
για τρία (3) έτη, μόνιμος δικαστικός υπάλληλος της 
κατηγορίας ΠΕ (πτυχιουχος ανώτατης σχολής), που 
είχε την 31.3.1986 το 2ο ή 3ο βαθμό ή έχει, κατά το 
χρόνο της επιλογής του, εικοσιπενταετή πραγματική 
υπηρεσία στο Ελεγκτικό Συνέδριο, από την οποία τριετή 
σε θέση προϊσταμένου διεύθυνσης. Ο τοποθετούμενος 
ως γενικός διευθυντής εξακολουθεί να ασκεί τα καθή- 
κοντά του έως την τυχόν επανεπιλογή του ή την 
τοποθέτηση νέου γενικού διευθυντή. Ως προς τα λοιπά 
προσόντα κρίσης, την επιλογή και τη διαδικασία τοπο¬ 
θέτησης του γενικού διευθυντή, εφαρμόζονται αναλόγως 
οι διατάξεις της παραγράφου 33 του άρθρου 27 του ν. 
2166/1993 (ΦΕΚ 137 Α'). 

Οι αρμοδιότητες της γενικής διεύθυνσης, καθώς και 
τα καθήκοντα του γενικού διευθυντή, αναφέρονται στο 
συντονισμό και την εποπτεία του ελεγκτικού έργου και 
καθορίζονται με απόφαση της Ολομέλειας του Ελεγκτι¬ 
κού Συνεδρίου, που δημοσιεύεται στην Εφημερίδα της 
Κυβερνήσεως. 

Άρθρο 14 

1. Στο άρθρο 99 του Κώδικα Συμβολαιογράφων {ν. 
670/1977) προστίθεται δεύτερο εδάφιο, που έχει ως 
εξής: 

Ή διάταξη του προηγούμενου εδαφίου εφαρμόζεται 
ως προς τις πράξεις που ακολουθούν την έκθεση 
αναγκαστικού, εκούσιου ή δικαστικού πλειστηριασμού, 
μεταξύ των οποίων η περίληψη κατακυρωτικής έκθεσης, 
η πράξη παράδοσης πράγματος και η εξόφληση πλει- 
στηριάσματος, αν ο επισπευδων ή αϊτών ή συνεχίζων 
ή καθ ου είναι πρόσωπο από τα αναφερόμενα στο 

προηγούμενο εδάφιο, καθώς και ως προς τις πράξεις 
ου αφορούν την εκκαθάριση επιχειρήσεων κατά το 
ν. 1386Ί983 αν εκκαθαριοιής ή υπό εκκαθάριση επι¬ 
χείρηση ή αγοραστής είναι πρόσωπο από τα αναφε- 
ρόμενα στο προηγούμενο εδάφιο." 

2. Στον παράγραφο 1 του άρθρου 102 του Κώδικα 
Συμβολαιογράφων (ν. 670/1977). όπως τροποποιήθηκε 
με το άρθρο 6 του ν 834/1978 και αντικαταστάθηκε 
με την παράγραφο 3 του άρθρου 2 του ν. 1653/1986, 
προσύθεται δεύτερο εδάφιο, που έχει ως εξής: 

"Η διάταξη του προηγούμενου εδαφίου εφαρμόζεται 
και ως προς τις πράξεις αναγκαστικού, εκούσιου ή 
δικαστικού πλειστηριασμού, μεταξύ των οποίων η πε¬ 
ρίληψη κατακυρωτικής έκθεσης, η πράξη παράδοσης 
πράγματος και η εξόφληση πλειστηριάσματος, αν ο 
επισπεύδων ή απών ή συνεχιζων ή καθ' ου είναι πρόσωπο 
από τα αναφερόμενα στο παραπάνω εδάφιο, καθώς και 
ως προς τις πράξεις που αφορούν την εκκαθάριση 
επιχειρήσεων κατά το ν. 1386/1983, αν εκκαθαριστής 
ή υπό εκκαθάριση επιχείρηση ή αγοραστής είναι πρό¬ 
σωπο από τα αναφερόμενα στο πρώτο εδάφιο". 

Άρθρο 15 

1 Στο άρθρο 1192 του Αστικού Κώδικα προστίθεται 
εδάφιο 5. που έχει ως εξής: 

5. οι τελεσίδικες δικαστικές αποφάσεις με τις οποίες 
αναγνωρίζεται κυριότητα ή άλλο εμπράγματο δικαίωμα 
σε ακίνητο, που έχουν κτηθεί με έκτακτη χρησικτησία". 

2 Στο άρθρο 1198 του Αστικού Κώδικα η φράση 
"Χωρίς μεταγραφή, στις περιπτώσεις που αυτή απαιτείται 
κατά τα άρθρα 1192 και 1193" αντικαθίσταται με τη 
φράση "Χωρίς μεταγραφή στις περιπτώσεις των άρθρων 
1192 εδάφια 1 έως 4 και 1193". 

Άρθρο 16 

1. Στο άρθρο 21 του ν. 663/1977 προστίθεται εδάφιο 
ε που έχει ως εξής: 

'ε) του εγκλήματος που προβλέπεται στην παράγραφο 
1 του άρθρου 114 του ν. 1892/1990, όπως τροποποιήθηκε 
με την παράγραφο 2 του άρθρου 29 του ν. 2081/1992. 

2. Το εδάφιο γ του άρθρου 2 του ν. 1290/1982 
αντικαθίσταται ως εξής: 

"γ. Έφεση κατά των αποφάσεων των μονομελών 
πλημμελειοδικείων για αγορανομικά αδικήματα επιτρέ¬ 
πεται, εφόσον επιβλήθηκε ποινή φυλάκισης που υπερ¬ 
βαίνει τους δύο (2) μήνες ή χρηματική ποινή που 
υπερβαίνει τις τριακόσιες χιλιάδες (300.000) δραχμές" 

3. Η παράγραφος 2 του άρθρου 31 του ν. 2214/1994 
αντικαθίσταται ως εξής: 

"2. Αρμόδιο δικαστήριο για την εκδίκαση των πλημ¬ 
μελημάτων φοροδιαφυγής είναι και το μονομελές πλημ¬ 
μελειοδικείο, στην περιφέρεια του οποίου έχει την έδρα 
της η επιχείρηση " 

4. Στο εδάφιο α της παραγράφου 1 του άρθρου 44 
του ν. 2172/1993 προστίθενται τα εξής: 

"Αν οι υπηρετούντες εφέτες δεν επαρκούν, αναδει- 
κνύονται με την ίδια διαδικασία ως τακτικά π αναπλη¬ 
ρωματικά μέλη του συμβουλίου πρόεδροι πρωτοδικών 
ή πρωτόδικες που υπηρετούν στην περιφέρεια του 
οικείου εφετείου". 

5. Κατά την αληθή έννοια του πρώτου εδαφίου της 
παραγράφου 3 του άρθρου 44 του ν. 2172/1993 οι 
αιρετοί εκπρόσωποι των υπσλληλιον καλούνται και μπο¬ 


ρεί να παρίστανται κατά τη συζήτηση και μονο κ ν;ι 
εκφράζουν γνώμη και ενώπιον των πειθαρχικών συμ¬ 
βουλίων 

6. Δικαστικοί υπάλληλοι, σύζυγοι δημοσίων υπαλλήλων, 
μετατίθενται με αίτησή τους στις γραμματείες όικασιπ- 
ρίων ή εισαγγελιών του τόπου όπου υπηρετούν 
σύζυγοί τους και καθ' υπέρβαση του αριθμού των ορ ¬ 
γανικών θέοεων της υπηρεσίας στην οποία μετατίθενται. 
Οι μετατιθέμενοι καθ' υπέρβαση του αριθμού των ορ 
γονικών θέσεων καταλαμβάνουν την πρώτη οργανική 
θέση που θα κενωθεί μετά τη μετάθεσή τους. 

7. Πάρεδροι πρωτοδικείου και εισαγγελίας, που έχουν 
επιτύχει στο διαγωνισμό της 1ης Οκτωβρίου 1992. καθώς 
και πόρεδροι πρωτοδικείου των τακτικών διοικητικών 
δικαστηρίων, που έχουν επιτύχει στο διαγωνισμό της 
26ης Μαίου 1993, κρίνονται και διορίζονται σε θέσεις 
πρωτοδικών, αντεισαγγελέων πρωτοδικών και πρωτο¬ 
δικών των τακτικών διοικητικών δικαστηρίων αντίστοιχα, 
μετά τη συμπλήρωση ενός έτους υπηρεσίας παρέδρου. 

8. Από 1ης Ιανουάριου 1996 οι οργανικές θέσεις των 
αντεισαγγελέων εφετών, των αντεισαγγελέων πρωτο¬ 
δικών και των πρωτοδικών των πολιτικών και ποινικών 
δικαστηρίων αυξάνονται κατά τέσσερις (4). δέκα (10) 
και δεκαεννέα (19) αντίστοιχα και ο συνολικός αριθμός 
αυτών ορίζεται σε ογδόντα τέσσερις (84), εκατόν ο¬ 
γδόντα πέντε (185) και οκτακόσιες πενήντα τρεις (853). 

9. Συμβολαιογράφοι αγωνιστές της Εθνικής Αντίστα¬ 
σης, που αποχωρούν από την υπηρεσία τους πριν από 
τη συμπλήρωση του νόμιμου ορίου ηλικίας, μπορούν να 
διορίζονται δικηγόροι στο δικηγορικό σύλλογο, στην 
περιφέρεια του οποίου έχουν την έδρα τους. 

10. Στο άρθρο 21 του ν. 1968/1991, όπως αντικα- 
ταστάθηκε με την παράγραφο 1 του άρθρου 50 του ν. 
2172/1993, επέρχονται οι εξής μεταβολές 

α) Στην παράγραφο 1 η φράση "αποτελούμενη οπό 
έναν αντιπρόεδρο του Συμβουλίου της Επικράτειας, ως 
πρόεδρο" αντικαθίσταται με τη φράση "αποτελούμενη 
από έναν αντιπρόεδρο ή σύμβουλο της Επικράτειας, 
ως πρόεδρο". 

β) Προστίθεται παράγραφος 4 που έχει ως εξής: 

"4. Η κύρωση του Κώδικα αυτού θα γίνει κατά τη 
διαδικασία του άρθρου 76 παράγραφος 6 του Συντάγ¬ 
ματος 

11. Η εφαρμογή των διατάξεων των άρθρων 6 έως 
και 15 του Κεφαλαίου Β του ν. 1805/1988 "Εκσυγχρο¬ 
νισμός του θεσμού του Ποινικού Μητρώου, τροποποίηση 
ποινικών διατάξεων και ρύθμιση άλλων σχετικών θεμά¬ 
των" (ΦΕΚ 199 Α ) αναστέλλεται μέχρι 31 Δεκεμβρίου 
1995. 

12. Τα σχέδια νόμου για τη μεταρρύθμιση του δικαίου 
της επιτροπείας και υιοθεσίας, που συντάσσονται από 
την ειδική νομοπαρασκευαστική επιτροπή, η οποία συ- 
στήΟηκε κατά το άρθρο 7 του ν.δ/τος 908/1971 και 
συγκροτήθηκε με την 5279/20.1.1994 απόφαση του 
Υπουργού Δικαιοσύνης, θα κυρωθούν με νόμο κατά τη 
διαδικασία του άρθρου 76 παράγραφος 6 του Συντάγ¬ 
ματος 

13 Παρατεϊνεται μέχρι 31 Δεκεμβρίου 1996 η ανα¬ 
στολή εφαρμογής των άρθρων 58 έως 60 και 64 έως 
75 του ν. 1851/1989 "Κώδικας βασικών κανόνων για τη 
μεταχείριση των κρατουμένων και άλλες διατάξεις" και 
διατηρείται κατά τη διάρκεια αυτής της παράτασης η 
ισχύς τοιν άρθρων 53 έως 68 του α.ν 125/1967 "Σω¬ 
φρονιστικός Κώδικας εκτελέσεως ποινών και ασφαλι¬ 
στικών μέτρων". 

14 Με τον ανακαθορισμό της χωρικής αρμοδιότητας 
των νομαρχιών του Νομού Αττικής, που έγινε με την 
παράγραφο 5 του άρθρου 1 του ν. 2240/1994, δεν 
θίγεται η κατά τόπο αρμοδιότητα των πολιτικών, ποι¬ 
νικών και διοικητικών δικαστηρίων Αθηνών και Πειραιώς, 
η οποία εξακολουθεί να διέπεται και στο εξής από τις 
πριν από τη θέσπιση του νόμου αυτού ισχύουσες δια¬ 
τάξεις. 

15 α Συνιστόται στο Υπουργείο Δικαιοσύνης νομο¬ 
παρασκευαστική επιτροπή για τη σύνταξη νέου Κώδικα 
Συμβολαιογράφων. 

β Ο πρόεδρος και τα μέλη της επιτροπής αυτής 
ορίζονται με απόφαση του Υπουργού Δικαιοσύνης από 
δικαστικούς λειτουργούς εν ενεργεια ή μη, καθηγητές 
πανεπιστημίου και συμβολαιογράφους. Καθήκοντα γραμ¬ 
ματέα της επιτροπής ανατίθενται με την ίδια απόφαση 
οε υπάλληλο του Υπουργείου Δικαιοσύνης. 

γ. Η επιτροπή πρέπει να περατώσει το έργο της 
μέσα στην προθεσμία που ορίζει η απόφαση, η οποία 
μπορεί να παραταθεί. 

δ Στον πρόεδρο και τα μέλη της επιτροπής κατα¬ 
βάλλεται αποζημίωση, που καθορίζεται με κοινή απόφαση 
των Υπουργών Δικαιοσύνης και Οικονομικών, κατά πα¬ 
ρέκκλιση των διατάξεων των άρθρων 18 του ν. 1505/1984 
και 8 του ν 1810/1988. 

ε. Ο Κώδικας του εδαφίου α θα κυρωθεί σύμφωνα 
με τη διαδικασία του άρθρου 76 παρ. 6 του Συντάγματος. 

16. Στο διαγωνισμό για την πλήρωση τοον κενών 
θέσεων συμβολαιογράφων της περιφέρειας του Εφε- 
τεϊου Δυτικής Μακεδονίας, ο συμβολαιογράφος-μέλος 
της Επιτροπής του άρθρου 24 του ν 670/1977, όπως 
έχει αντικατασταθεΙ με την παρ. 4 του άρθρου 1 του 
ν. 1653/1986, ορίζεται με τον αναπληρωτή του, από 
το Συμβολαιογραφικό Σύλλογο του Εφετείου Θεσσα¬ 
λονίκης, μετά από έγγραφο του Προέδρου Εφετών 
Δυτικής Μακεδονίας. 

17 Η διάταξη του πρώτου εδαφίου της παρ. 1γ του 
άρθρου 1 του ν. 2236/1994 "Εθνική Σχολή Δικαστών" 
αντικαθίσταται ως εξής: 

'γ. Έδρα της Σχολής είναι η Θεσσαλονίκη. Με από¬ 
φαση του Υπουργού Δικαιοσύνης, που δημοσιεύεται 
στην Εφημερίδα της Κυβερνήσεως, μπορεί να οριστεί 
προσωρινά, και έως ότου υπάρξει η αναγκαία υλικοτε- 
χνική υποδομή για τη στέγαση και την εύρυθμη λει¬ 
τουργία της Σχολής στη Θεσσαλονίκη, ως έδρα της 
Σχολής, δήμος ή κοινότητα του Νομού Αττικής, προ- 
κειμένου να εξασφαλισθεί η άμεση λειτουργία της από 
το ακαδημαϊκό έτος 1994-1995". 

18. Για το διορισμό υπαλλήλων του Κλάδου ΠΕ Ιατρών 
ειδικοτήτων των Φυλακών, Σωφρονιστικών και Θερα¬ 
πευτικών Καταστημάτων ορίζεται ως ανώτατο όριο η¬ 
λικίας το 45ο έτος. 

19. Η κατ' αποκοπή αποζημίωση, που προβλέπεται 
από την παράγραφο 1 του άρθρου 4 του ν 1153/1981. 
όπως εκάστοτε ισχύει, για τους μέχρι και του βαθμού 
του προέδρου πρωτοδικών δικαστικούς λειτουργούς, 
επεκτείνεται από 1.7.1995 και στους υπαλλήλους των 
γραμματειών των πολιτικών-ποινικών δικαστηρίων και 
εισαγγελιών, του Συμβουλίου της Επικράτειας, των διοι¬ 
κητικών δικαστηρίων, της Γενικής Επιτροπείας των 
διοικητικών δικαστηρίων, καθώς και των έμμισθων υπο¬ 
θηκοφυλακείων και κτηματολογικών γραφείων, με μείωση 
κατά ποσοστό 25%. 

Οι διατάξεις του προηγούμενου εδαφίου (έμμισθοι 
υποθηκοφυλακείων) εφαρμόζονται και ατούς υπαλλή¬ 

λους του Ταμείου Χρηματοδοτήσεως Δικαστικών Κτιρίων 
και η σχετική δαπάνη βαρύνει τον προϋπολογισμό του 
ΤΑ.Χ.ΔΙ.Κ.. 

Το υπό της παρ. 5 του άρθρου 24 του ν. 2145/1993 
(ΦΕΚ 88 Α') προβλεπόμενο ποσοστό 0,8% από τα 
εισπραττόμενα από το ΤΑ.Χ.ΔΙ.Κ. ποσά, σύμφωνα με 
την παρ. 2 του αυτού άρθρου, αυξάνεται σε 3,8%. 

20. α) Στην παράγραφο 3 του άρθρου 62 του ν.δ/τος 
3026/1954 "Περί του Κώδικα των Δικηγόρων" προστί¬ 
θενται εδάφια, που έχουν ως εξής: 

"Δικηγόροι που έχουν εκλεγεί βουλευτές ή ευρωβου¬ 
λευτές δεν επιτρέπεται να παρίστανται κατά τη διάρκεια 
της θητείας τους οε υποθέσεις ναρκωτικών κατά την 
προδικασία και ενώπιον των δικαστηρίων. Η απαγόρευση 
παράστασης στις άνω υποθέσεις δεν αποτελεί ούτε 
μερική αναστολή άσκησης του δικηγορικού λειτουργή¬ 
ματος. 

Η απαγόρευση δεν ισχύει αν πρόκειται για υποθέσεις 
των ιδίων, των συζύγων τους ή συγγενών τους εξ 
αίματος ή αγχιστείας μέχρι το δεύτερο βαθμό. 

Δικηγόροι που απασχολούνται με οποιαδήποτε σχέση 
εργασίας στα όργανα της Ευρωπαϊκής Ένωσης, καθώς 
και σε όλους τους Διεθνείς Οργανισμούς, των οποίων 
είναι μέλος η Ελλάδα, τελούν σε αναστολή του λει¬ 
τουργήματος τους". 

β) Η διάταξη του εδαφίου α ισχύει αναδρομικώς, 
αφότου ίσχυσε το άρθρο 47 του ν, 2172/1993. 

γ) Η διάταξη του άρθρου 47 του ν. 2172/1993 κα- 
ταργείται, αφότου ίσχυσε. 

Άρθρο 17 

1. Στην αρμοδιότητα του Υπουργείου Δικαιοσύνης 
υπάγονται τα ιδρύματα αγωγής ανηλίκων (πρώην ανα¬ 
μορφωτικά καταστήματα ανηλίκων), που έχουν ως α¬ 
ποστολή την ργωγή, την κοινωνική στήριξη, την εκπαί¬ 
δευση και την επαγγελματική κατάρτιση ανηλίκων, οι 
οποίοι έχουν αναπτύξει παραβατική συμπεριφορά ή 
αντιμετωπίζουν δυσχέρειες κοινωνικής προσαρμογής. 

2. Για την εφαρμογή του παρόντος και του επόμενου 
άρθρου ο όρος ανήλικοι περιλαμβάνει πρόσωπα ηλικίας 
από 7 έως και 18 ετών. 

3. Οι διατάξεις του παρόντος και του επόμενου 
άρθρου δεν επηρεάζουν την ύπαρξη και λειτουργία 
άλλων υπηρεσιών, οργανισμών, ιδρυμάτων ή εταιριών 
που επιδιώκουν τους ίδιους ή παρεμφερείς σκοπούς. 

4. Στα Ιδρύματα Αγωγής Ανηλίκων εισάγονται ανήλικοι 
στους οποίους: 

α) επιβάλλεται το αναμορφωτικό μέτρο της τοποθέ¬ 
τησής τους σε κατάλληλο κατάστημα αγωγής κατ" άρθρο 
122 παρ. 1δ του Πανικού Κώδικα, β) η τοποθέτηση 
αυτή επιβάλλεται ως περιοριστικός όρος κατ άρθρο 
282 του Κώδικα Ποινικής Δικονομίας. 

5. Στα Ιδρύματα Αγωγής Ανηλίκων εισάγονται επίσης 
ανήλικοι οι οποία διαβιώνουν σε κοινωνικό περιβάλλον 
ατόμων, τα οποία τελούν καθ' έξη ή κατ' επάγγελμα 
αξιόποινες πράξεις. Στην περίπτωση αυτή για την ει¬ 
σαγωγή είναι αναγκαία η υποβολή αίτησης των προ¬ 
σώπων που έχουν τη γονική μέριμνα του ανηλίκου ή. 
εφόσον την αίτηση αυτή υποβάλλει οποιοσδήποτε τρί¬ 
τος, η γραπτή συναίνεσή τους. Η αίτηση υποβάλλεται 
στον εισαγγελέα πρωτοδικών ή στις αστυνομικές αρχές 
του τόπου κατοικίας του ανηλίκου και διαβιβάζεται στο 
Δικαστή Ανηλίκων. 0 τελευταίος αποφασίζει, αφού λάβει 
υπόψη την προσωπικότητα του ανηλίκου και τις κοινω- 

νίκες συνθήκες του περιβάλλοντος του και μετά από 
γνωμάτευση του Επιμελητή Ανηλίκων. 

6. Από την εισαγωγή του ανηλίκου στο Ιδρυμα Αγωγής, 
το τελευταίο ασκεί τα κατά το άρθρο 1510 του Αστικού 
Κώδικα δικαιώματα και έχει τις υποχρεώσεις που απορ¬ 
ρέουν από τη γονική μέριμνα. 

7. Κατά την εισαγωγή του ανηλίκου στο Ιδρυμα 
Αγωγής ερευνώνται από το προσωπικό του τελευταίου 
οι γραμματικές γνώσεις, οι δεξιότητες, οι κλίσεις και 
τα λοιπά στοιχεία της προσωπικότητάς του. Με βάση 
τα στοιχεία αυτά και τον εσωτερικό κανονισμό του 
Ιδρύματος Αγωγής καταρτίζεται το πρόγραμμα αγωγής 
του, το οποίο περιλαμβάνει την εκπαίδευση, την επαγ¬ 
γελματική κατάρτιση, την πολιτιστική καλλιέργεια, τη 
φυσική αγωγή και τις ψυχαγωγικές δραστηριότητες. Τα 
Ιδρύματα Αγωγής ή ιδιαίτερα τμήματά τους μπορούν να 
εξειδικεύονται ανάλογα με το είδος της εκπαίδευσης 
ή της επαγγελματικής κατάρτισης που παρέχουν. 

8. Για κάθε εισερχόμενο ανήλικο καταρτίζεται δελτίο 
αγωγής, στο οποίο καταχωρίζονται τα σχετικά με τις 
γραμματικές του γνώσεις, τις κλίσεις και τις σχέσεις 
του με την οικογένεια στοιχεία, οι επιδόσεις του κατά 
την παρακολούθηση του προγράμματος του Ιδρύματος 
και χαρακτηρισμοί της στάσης του απένταντι στο προ¬ 
σωπικό του Ιδρύματος και στους συντρόφους του. Με 
βάση τα προκύπτοντα από το δελτίο στοιχεία, στο 
τέλος του σχολικού έτους ή όποτε τούτο ζητηθεί από 
το Δικαστή Ανηλίκων, υποβάλλεται στον τελευταίο έκ¬ 
θεση του Ιδρύματος Αγωγής για την πορεία και την 
πρόοδο του ανηλίκου στα πλαίσια της αγωγής του. 

9. Τα παρεχόμενα στα Ιδρύματα Αγωγής Ανηλίκων 
μαθήματα στοιχειώδους ή μέσης εκπαίδευσης μπορούν 
να διεξάγονται οε δημόσια σχολεία κάθε περιοχής, 
όπως ορίζεται με κοινή απόφαση των Υπουργών Δι¬ 
καιοσύνης και Εθνικής Παιδείας, η οποία δημοσιεύεται 
στην Εφημερίδα της Κυβερνήσεως. Ειδικό πιστοποιητικό, 
ανάλογα με την περίπτωση, εκδίδεται για την παρεχό* 
μενη, από το Ιδρυμα ή από προγράμματα στα οποία 
τούτο συμπράττει, επαγγελματική κατάρτιση. 

10. Στους ανήλικους που έχουν εισαχθεί στα Ιδρύματα 
Αγωγής κατά τις παραγράφους 4 και 5 ο Δικαστής 
Ανηλίκων μπορεί να χορηγεί άδεια δοκιμασίας ή άδεια 
για λόγους υγείας. Η άδεια δοκιμασίας χορηγείται ύστερα 
από αιτιολογημένη γνώμη του Διευθυντή του Ιδρύματος 
και έχει διάρκεια έως έξι (6) μήνες, η οποία μπορεί να 
παραταθεί έως έξι (6) μήνες Η τμηματική χορήγησή 
της είναι επίσης δυνατή. Η άδεια για λόγους υγείας 
χορηγείται ύοτερα από αιτιολογημένη έκθεση του ιατρού 
του καταστήματος και αφορά κατ οίκον νοσηλεία. 

11. Δυνατή είναι επίσης η χορήγηση από το Διευθυντή 
του Ιδρύματος αδειών διάρκειας έως είκοσι (20) ημερών 
για έκτακτες οικογενειακές ανάγκες, για την εξυπηρέ¬ 
τηση εκπαιδευτικών αναγκών, αναγκών της επαγγελ¬ 
ματικής κατάρτισης και κατά τις περιόδους εορτών. Αν 
συντρέχει επιτακτική ανάγκη, άδεια διάρκειας έως είκοσι 
(20) ημερών χορηγεί και ο Υπουργός Δικαιοσύνης, 
ύστερα από πρόταση του Διευθυντή του Ιδρύματος. 

12 Η απόλυση των ανηλίκων που εισάγονται στα 
Ιδρύματα Αγωγής Ανηλίκων, σύμφωνα με την παράγραφο 
4, χωρεί κατά τα προβλεπόμενα στον Ποινικό Κώδικα 
ή στον Κώδικα Ποινικής Δικονομίας. 

13. Η απόλυση των ανηλίκων που εισάγονται κατά 
την παράγραφο 5 του άρθρου αυτού διατάσσεται από 
το Δικαστή Ανηλίκων οποτεδήποτε ανακληθεί η αίτηση 
ή συναίνεση των προσώπων που είχαν τη γονική μέριμνα 


του ανηλίκου κατά τον Αστικό Κώδικα ή με ίο την 
υποβολή έκθεσης της Διεύθυνσης του Ιδρύματος, ε¬ 
φόσον ο λόγος εισαγωγής τους έχει πάψει να υψιυ'ο. υι 
ή ο ανήλικος είναι έτοιμος πλέον να αντιμετώπισε : 
συνθήκες του ανοικτού κοινωνικού περιβάλλοντος '· · 
κάθε περίπτωση οι ανήλικοι απολύονται αυτοδίκαιε, 
εφόσον συμπληρώσουν το 18ο έτος της ηλικίας τους 

14. Ανήλικοι οι οποίοι κρατούνται στα Ιδρύματα Αγωγή·. 
Ανηλίκων, κατά την έναρξη της ισχύος του παρόντος, 
χωρίς να συντρέχουν οι προϋποθέσεις των παραγράφων 
4 ή 5 του παρόντος άρθρου, απολύονται, εκτός αν 
δοθεί γραπτή συναίνεση για την παραμονή τους αηο 
τα πρόσωπα που προβλέπονται στην παράγραφο 5. Τη 
συνδρομή των προϋποθέσεων απολύσεως διαπιστώνει 
ο κατά τόπο αρμόδιος Δικαστής Ανηλίκων, ύστερα από 
αίτηση των κατά την παράγραφο 5 προσώπων ή του 
Διευθυντή του Ιδρύματος Αγωγής του υπό απόλυση 
ανηλίκου. 

Άρθρο 18 

1. Στην έδρα κάθε πρωτοδικείου λειτουργεί εταιρία 
προστασίας ανηλίκων ως νομικό πρόσωπο δημοσίου 
δικαίου εποπτευόμενο από το Υπουργείο Δικαιοσύνης. 

2. Οι εταιρίες προστασίας ανηλίκων έχουν ως σκοπό 
την ποροχή υλικής και κοινωνικής στήριξης, επαγγελ¬ 
ματικής κατάρτισης, εκπαίδευσης, πολιτιστικής καλλιέρ¬ 
γειας, ψυχαγωγίας η, εφόσον τούτο είναι δυνατόν, και 
στέγης σε ανηλίκους: α) στους οποίους έχουν επιβληθεί 
αναμορφωτικά μέτρα (άρθρο 122 παρ. 1 περιπτώσεις 
α , β, γ’ και παρ. 2), β) οι οποίοι έχουν απολυθεί από 
Ίδρυμα Αγωγής Ανηλίκων ή από σωφρονιστικό κατά¬ 
στημα ανηλίκων, γ) κατά των οποίων εκκρεμεί δίωξη 
για αξιόποινη πράξη, δ) οι οποίοι εμπίπτουν στην πα¬ 
ράγραφο 5 του προηγούμενου άρθρου, αλλά η εισαγωγή 
τους σε Ιδρυμα Αγωγής δεν κρίνεται αναγκαία ή ε) 
αντιμετωπίζουν σημαντικές δυσχέρειες κοινωνικής προ¬ 
σαρμογής. Επίσης, παρέχουν δικαστική συνδρομή στους 
κατηγορούμενους ανηλίκους. 

3. Κάθε εταιρία προστασίας ανηλίκων διοικείται από 
συμβούλιο επταμελές για την Αθήνα, τον Πειραιά, τη 
Θεσσαλονίκη και την Πάτρα και πενταμελές για τις 
υπόλοιπες πόλεις. Στο συμβούλιο μετέχουν με τριετή 
θητεία: 

α) Ένας καθηγητής νομικού ή κοινωνιολογικού μα¬ 
θήματος σε Ανώτατο Εκπαιδευτικό Ίδρυμα που εδρεύει 
ή λειτουργεί στην έδρα κάθε εταιρίας προστασίας α¬ 
νηλίκων. που υποδεικνύεται με τον αναπληρωτή του 
από τους οικείους τομείς των πανεπιστημιακών τμημά¬ 
των. Αν δεν υπάρχουν τα παραπάνω τμήματα στην 
έδρα της εταιρίας, στο συμβούλιο μετέχει καθηγητής 
μέσης εκπαίδευσης, που υποδεικνύεται με τον αναπλη¬ 
ρωτή του από την τοπική Ένωση Λειτουργών Μέσης 
Εκπαίδευσης. 

β) Ένας καθηγητής παιδαγωγικού μαθήματος σε Παι¬ 
δαγωγικό Τμήμα Ανώτατου Εκπαιδευτικού Ιδρύματος 
που εδρεύει ή λειτουργεί στην έδρα τηζ εταιρίας προ¬ 
στασίας ανήλικων, που υποδεικνύεται με τον αναπλη¬ 
ρωτή του από το οικείο τμήμα. Αν δεν υπάρχει το 
παραπάνω τμήμα, στο συμβούλιο μετέχει καθηγητής 
μέσης εκπαίδευσης, που υποδεικνύεται με τον αναπλη¬ 
ρωτή του από την τοπική Ένωση Λειτουργών Μέσης 
Εκπαίδευσης 

γ) Ενας επιμελητής ανηλίκων, που υπηρετεί οτο 
πρωτοδικείο της έδρας κάθε εταιρίας προστασίας α- 

νηλίκων, που ορίζεται με τον αναπληρωτή του, σύμφωνα 
με το άρθρο 41 παρ 3 του Κώδικα Οργανισμού Δικα¬ 
στηρίων και Κατάστασης Δικαστικών Λειτουργών και, 
αν δεν υπάρχει διδάσκαλος που υποδεικνύεται με τον 
αναπληρωτή του από το τοπικό Συμβούλιο της Διδα¬ 
σκαλικής Ομοσπονδίας Ελλάδος. 

Λ) Ένας δικηγόρος, που υποδεικνύεται με τον ανα¬ 
πληρωτή του από τον τοπικό δικηγορικό σύλλογο 

ε) Ενας εκπρόσωπος του δήμου όπου εδρεύει κάθε 
εταιρία, που υποδεικνύεται με τον αναπληρωτή του από 
το δήμαρχο. 

Στα επταμελή συμβούλια, μετέχουν και 

στ) ένας οικονομολόγος, 

ζ) ένας παιδοψυχίατρος ή ψυχολόγος ή κοινωνικός 
λειτουργός, που υποδεικνύονται από τους οικείους συν¬ 
δέσμους. 

4. Τα αναπληρωματικά μέλη μετέχουν οτο Δ.Σ εφόσον 
το τακτικό μέλος με την αντίστοιχη ιδιότητα δεν υπάρχει, 
κωλύεται ή απουσιάζει. 

5. Τα μέλη των Διοικητικών Συμβουλίων των εταιριών 
προστασίας ανηλίκων διορίζει ο Υπουργός Δικαιοσύνης, 
μετά από εισήγηση του οικείου νομάρχη. Για το σκοπό 
αυτόν, ο νομάρχης, τρεις (3) μήνες πριν από τη λήξη 
της θητείας Του Διοικητικού Συμβουλίου της εταιρίας 
προστασίας ανηλικιον, συντάσσει και αποστέλλει στο 
Υπουργείο Δικαιοσύνης την εισήγησή του, λαμβόνοντας 
υπόψη τις υποδείξεις των συλλογικών οργάνων στις 
περιπτώσεις που προβλέπονται στην παράγραφο 3. Ο 
Υπουργός Δικαιοσύνης ορίζει και τον πρόεδρο κάθε 
Διοικητικού Συμβουλίου. 

6. Το Διοικητικό Συμβούλιο κάθε εταιρίας προστασίας 
ανηλίκων στην πρώτη μετά τη συγκρότησή του συνε¬ 
δρίαση εκλέγει από τα μέλη του αντιπρόεδρο, γραμματέα 
και ταμία. 

7. Ο Υπουργός Δικαιοσύνης μπορεί να ορίσει, ύστερα 
από εισήγηση του Διοικητικού Συμβουλίου εταιρίας, ως 
επίτιμο πρόεδρό εταιρίας προστασίας ανηλίκων πρό¬ 
σωπο που προσέφερε για μεγάλο χρονικό διάστημα 
αξιόλογες υπηρεσίες στον τομέα της προστασίας των 
ανηλίκων. 

8. Το Διοικητικό Συμβούλιο κάθε εταιρίας προστασίας 
ανηλίκων μπορεί να συγκροτεί ομάδες κατάλληλων προ¬ 
σώπων, τα οποία προσφέρουν εθελοντική συνδρομή 
για την εκπλήρωσή των άκοπών της εταιρίας (π.χ. 
υποβοήθηση της εκπαίδευσης ή κατάρτισης, οργάνωση 
πολιτιστικών ή ψυχαγωγικών δραστηριοτήτων, παροχή 
δικαστικής συνδρομής κ.λπ.). 

9. Οι εταιρίες προστασίας ανηλίκων μπορούν να 
αναθέτουν σε επιμελητές ανηλίκων, εντός του κύκλου 
των καθηκόντων των τελευταίων, έργα αναγόμενα στην 
υποβοήθηση των σκοπών τους 

10. Οι εταιρίες προστασίας ανηλίκων έχουν δίκη τους 
περιουσία, προερχόμενη από επιχορηγήσεις του Υ¬ 
πουργείου Δικαιοσύνης ή άλλων αρχών ή οργανισμών, 
από εισφορές, δωρεές ή κληροδοτήματα ιδιωτών, καθώς 
και από έσοδα από εκδηλώσεις ή δραστηριότητες που 
οσκούνται στο πλαίσιο της λειτουργίας τους. 

11. Με προεδρικό διάταγμα, που εκδίδεται με πρόταση 
του Υπουργού Δικαιοσύνης, θεσπίζονται κανονισμοί λει¬ 
τουργίας των εταιριών προστασίας ανηλίκων. Μέχρι την 
έκδοση των παραπάνω προεδρικών διαταγμάτων πα¬ 
ραμένουν σε ισχύ οι υφιστάμενοι κανονισμοί λειτουογίας 

12. Τα κεφάλαια Α και Γ του α.ν. 2724/1940 'Περί 
οργανωσεως και λειτουργίας αναμορφωτικών καταστη¬ 
μάτων ανηλίκων , όπως τροποποιημένος ίσχυε κατά τη 


δημοσίευση του παρόντος, καθώς και κάθε άλλη διάτοξυ 
που αντίκειται στις διατάξεις του παρόντος άρθρου 
καταργούνται. 

13 Εντός δύο (2) μηνών αϊτό την έναρξη της ισχύος 
του παρόντος νόμου, ο οικείος νομάρχης, αφού ζητήσει 
και λάβει τις υποδείξεις των προβλεπόμενων στην 
παράγραφο 3 συλλογικών οργάνων, διαβιβάζει στο Υ¬ 
πουργείο Δικαιοσύνης την εισήγησή του για τα μέλη 
του Διοικητικού Συμβουλίου της οικείας εταιρίας προ¬ 
στασίας ανηλίκων. Η θητεία των υφιστάμενων κατά την 
έναρξη της ισχύος του παρόντος Διοικητικών Συμβου¬ 
λίων λήγει από το διορισμό των νέων μελών από τον 
Υπουργό Δικαιοσύνης. 

Άρθρο 19 

1. Συνιστάται στο Υπουργείο Δικαιοσύνης ειδική Ε¬ 
πιτροπή για την κωδικοποίηση σε ενιαίο κείμενο των 
διατάξεων του Κώδικα Πολιτικής Δικονομίας και του 
Εισαγωγικού του Νόμου, όπως αντικαταστάθηκαν ή 
τροποποιήθηκαν με μεταγενέστερα νομοθετήματα Κατά 
την κωδικοποίηση η Επιτροπή μπορεί να προβεί και σε 
αλλαγή της αρίθμησης των άρθρων των άνω νομοθε- 
τημάτων. 

2. Ο Πρόεδρος και τα μέλη της άνω Επιτροπής 
ορίζονται με απόφαση του Υπουργού Δικαιοσύνης από 
καθηγητές πανεπιστημίου, δικαστικούς λειτουργούς εν 
ενεργεία ή όχι και δικηγόρους. Στην Επιτροπή μπορεί 
να μετέχουν και υπάλληλοι του Υπουργείου Δικαιοσύνης. 
Με την ίδια απόφαση ορίζονται ως μέλη της Επιτροπής 
έως τρεις (3) ειδικοί εισηγητές και ανατίθενται καθήκοντα 
γραμματέα σε υπάλληλο του Υπουργείου Δικαιοσύνης 
ή δικαστηρίου ή Νομικής Σχολής Πανεπιστημίου. 

3. Η Επιτροπή οφείλει να περατώσει το έργο της 
μέσα οτην προθεσμία που ορίζει η υπουργική απόφαση. 
Η προθεσμία αυτή μπορεί να παραταθεί, 

4. Η κωδικοποίηση θα κυρωθεί κατά τη διαδικασία του 
άρθρου 76 παράγραφοι 6 και 7 του Συντάγματος. 

5. Στον Πρόεδρο, τα μέλη, τους εισηγητές και το 
γραμματέα της Επιτροπής καταβάλλεται αποζημίωση, 
που ορίζεται με κοινή απόφαση των Υπουργών Δικαιο¬ 
σύνης και Οικονομικών, κατά παρέκκλιση των διατάξεων 
του ν. 1256/1982, καθώς και των άρθρων 18 του ν 
1505/1984 και 8 του ν. 1810/1988. 

Άρθρο 20 

1. Η διάταξη της παραγράφου 6 του άρθρου 5 του 
ν. 2207/1994, με την οποία προστέθηκε δεύτερο εδάφιο 
στην παράγραφο 2 του άρθρου 99 του ν. 1756/1988, 
εφαρμόζεται και στις εκκρεμείς κατά την έναρξη ισχύος 
του νόμου αυτού πειθαρχικές αγωγές. 

Εκκρεμείς πειθαρχικές αγωγές κατά δικαστικών λει¬ 
τουργών, κατά την άσκηση των οποίων δεν συνέτρεχαν 
οι προϋποθέσεις της ανωτέρω παραγράφου, τίθενται 
στο αρχείο, εφόσον δεν περατωθούν εντός διμήνου 
από της δημοσιεύσεως του παρόντος. 

2. Στο τέλος της παραγράφου 7 του άρθρου 20 του 
ν. 2145/1993 (ΦΕΚ 88 Α') προστίθενται τα ακόλουθα 
εδάφια: 

Άπό το ποσοστό αυτό έως το ένα όγδοο (1/8) 
διατίθεται για τη βελτίωση των συνθηκών λειτουργίας 
των έμμισθων υποθηκοφυλακείων και κτηματολογικών 
γραφείων. Με απόφαση των Υπουργών Δικαιοσύνης και 
Οικονομικών, η οποία εκδίδεται εφάπαξ, καθορίζονται 

οι συγκεκριμένες ανάγκες, για την κάλυψη των οποίων 
διατίθεται το παραπάνω ποσόν, ο τρόπος κατανομής 
και χορηγησης του ποσού και απόδοσης του λογαρια¬ 
σμού, καθώς και κάθε άλλη λεπτομέρειας 

3. Για την τροποποίηση των καταστατικών των ναυ- 
τεργατικών οργανώσεων, σύμφωνα με τις διατάξεις του 
άρθρου 56 του ν 2224/1994 (ΦΕΚ 112 Α') τάσσεται 
νέο προθεσμία έξι (6) μηνών από το χρόνο ληξεως 
της προθεσμίας, που τέθηκε με την παράγραφο 8 του 
ανωτέρω άρθρου 

4 α Συμβάσεις εργασίας ιδιωτικού δικαίου ορισμένου 
χρόνου, προσωπικού που είχε προσληφθεί στο Ψυχια¬ 
τρικό Νοσοκομείο Αττικής και στο Ψυχιατρικό Νοσο¬ 
κομείο Θεσσαλονίκης, για τα προγράμματα απεξάρτησης 
από τα ναρκωτικά, που έληξαν από ΐης Σεπτεμβρίου 
1994 έως 15 Ιανουάριου 1995. παρατείνονται εως τη 
δημοσίευση του παρόντος νόμου, κατά παρέκκλιση από 
τις διατάξεις που καθορίζουν την ανώτατη διάρκεια της 
σύμβασης ή παράτασής τους και η σχέση του μετα- 
τρεπεται αυτοδικαίως σε σύμβαση εργασίας ιδιωτικού 
δικαίου αορίστου χρόνου, 

β. Το προσωπικό της προηγούμενης παραγράφου 
κατατάσσεται σε θέσεις ειδικότητας αντίστοιχης των 
τυπικών τους προσόντων ή ειδικότητας που καθορίζεται 
με την πράξη κατάταξης σε θέσεις που συνιστώνται 
αυτοδικαίως με την ίδια πράξη. Οι συνιστωμενες θέσεις 
είναι προσωποπαγείς και καταργοΰνται με την αποχώ¬ 
ρηση από την υπηρεσία, καθ' οποιονδήποτε τρόπο, των 
υπαλλήλων αυτών. 

5. Στο άρθρο 4 του ν. 1897/1990 (ΦΕΚ 120 Α') 
προστίθεται παράγραφος 3, που έχει ως εξής: 

'3. Το επίδομα του πρώτου εδαφίου της παρ 1 του 
άρθρου αυτού υπολογίζεται επί του συνόλου των απο¬ 
δοχών (τακτικών και πρόσθετων) που λαμβάνουν οι 
έμμισθοι δημόσιοι λειτουργοί και υπάλληλοι πολιτικοί 
και στρατιωτικοί του αυτού κλάδου με τα ίδια έτη 
υπηρεσίας και τον ίδιο βαθμό, Η προκύπτουσα κατά το 
προηγούμενο εδάφιο αύξηση καταβάλλεται μόνο για το 
διάστημα που ο παθών βρίσκεται στην ενεργό υπηρεσία . 

6. Το τελευταίο εδάφιο της παραγράφου 3, του άρθρου 
1 του ν, 1649/1986 καταργείται. Οι συνέπειες της 
κατάργησης δεν ισχύουν για εκκρεμείς πολιτικές υπο¬ 
θέσεις κατά τη δημοσίευση του παρόντος 

7. Στο τέλος - της παρ, 1 του άρθρου 25 του ν. 
1868/1989 (ΦΕΚ 230 Α ) προστίθεται εδάφιο, που έχει 
ως εξής: 

Η εφαρμογή του προηγούμενου εδαφίου επεκιείνεται 
με τη δημοσίευση του νόμου αυτού και στους δικαστικούς 
υπαλλήλους, που έχουν μέχρι την 31η Δεκεμβρίου 1980 
διορισθεΐ ως δικαοτικοί υπάλληλοι ή ως δικαστικοί επι¬ 
μελητές, εφόσον όμως οι τελευταίοι απέκτησαν μέχρι 
την ημερομηνία αυτή (31.12.1980) το τυπικά προσόντα 
διορισμού οε θέσεις δικαστικών υπαλλήλων και έχουν 
μέχρι τη δημοσίευση του ν. 1868/1989 μεταταγεί σε 
θέσεις δικαστικών υπαλλήλων". 

8. Στην παράγραφο 4 του άρθρου 25 του ν, 1882/1990 
προστίθεται δεύτερο εδάφιο, που έχει ως έξης: 

"Επίσης, γιο τον Ιδιο λόγο αναβάλλεται η εκτέλεση 
της καταγνωσθείσας ποινής ή διακόπτεται η αρξάμενη 
εκτέλεση αυτής, η οποία τελικά εξαλείφεται σε περί¬ 
πτωση ολοσχερούς εξόφλησης". 


9. Στο τέλος της παραγράφου 2 του άρθρου 19 του 
ν 2172/1993 προστίθεται εδάφιο, που έχει ως εξής 

"Αν στο ως άνω τμήμα λειτουργούν δύο σχηματισμοί, 
στον προηγούμενο κατά τη σειρά της αρίθμησης σχη 
ματισμό εισάγονται οι υποθέσεις, στις οποίες, κατά το 
προσβαλλόμενο βούλευμα ή κατά την πρόταση του 
εισαγγελέα, το επώνυμό του κατηγορουμένου ή του 
πρώτου από αυτούς αρχίζει από τα γράμματα Α έως 
Λ και στον άλλο σχηματισμό εισάγονται οι υπόλοιπες 
υποθέσεις". 

Άρθρο 21 

1. Στο τέλος της παρ 1 του άρθρου 7 του ν. 
2129/1993 (ΦΕΚ 57 Α') και μετά το τρίτο εδάφιο που 
προστέθηκε με την παρ. 3 του άρθρου 7 του ν. 2187/1994 
(ΦΕΚ 16 Α') προστίθεται νέο εδάφιο, που έχει ως εξής: 

"Κατ' εξαίρεση, γιο το έτος 1994 το ύψος της συ¬ 
νολικής ετήσιας δαπάνης για τη χορήγηση της ανωτέρω 
ειδικής αποζημίωσης καθορίζεται με απόφαση των Υ¬ 
πουργών Οικονομικών και Δημόσιας Τάξης". 

2. Στο τέλος της παρ. 3 του άρθρου 7 του ν. 
2129/1993 και μετά το τρίτο εδάφιο που προστέθηκε 
με την παρ. 4 του άρθρου 7 του ν. 2187/1994 προ 
στίθεται νέο εδάφιο, που έχει ως εξής: 

"Κατ εξαίρεση, για το έτος 1994 το ύψος της συ¬ 
νολικής ετήσιας δαπάνης για τη χορήγηση της ανωτέρω 
ειδικής αποζημίωσης καθορίζεται με απόφαση των Υ¬ 
πουργών Οικονομικών και Εμπορικής Ναυτιλίας*. 

Άρθρο 22 

1. Οι προβλεπόμενες από το άρθρο μόνο του π.δ/τος 
256/1988 (ΦΕΚ 260 Α') οργανικές θέσεις (Κατηγορίας 
ΥΕ) αρχειοθετών και προσωπικού καθαριότητας με σύμ¬ 
βαση ιδιωτικού δικαίου αορίστου χρόνου μερικής απα¬ 
σχόλησης των εμμίσθων Υποθηκοφυλακείων Αθηνών, 
Θεσσαλονίκης, Πειραιώς και του Κτηματολογικού Γ ρα¬ 
φείου Ρόδου, ορίζονται σε θέσεις πλήρους απασχόλη¬ 
σης. 

2. Στις κατά την προηγούμενη παράγραφο θέσεις 
κατατάσσεται κατά ειδικότητα το προσωπικό που υπη¬ 
ρετεί στις θέσεις αυτές με σύμβαση ιδιωτικού δικαίου 
αορίστου χρόνου μερικής απασχόλησης κατά τη δημο¬ 
σίευση του νόμου τούτου. 

3. Για την κατά την προηγούμενη παράγραφο κατάταξη 
εκδίδεται από το αρμόδιο όργανο διαπιστωτική πράξη, 
που δεν δημοσιεύεται στην Εφημερίδα της Κυβερνή- 
σεως. 

Άρθρο 23 

1. Ο τίτλος του Μέρους IX του α.ν 192/1936 (ΦΕΚ 
438 Α') "Περί Ευρέσεως Εργασίας εις εργάτας θαλάσσης" 
αντικαθίσταται ως εξής: 

ΊΧ Ποινικές και διοικητικές κυρώσεις". 

2. Η παράγραφος 2 του άρθρου 14 του α.ν. 192/1936 
(ΦΕΚ 438 Α') αντικαθίσταται ως εξής: 

"2. Οι παραβάτες των διατάξεων του άρθρου 13 του 
παρόντος νόμου τιμωρούνται: με ποινή φυλάκισης του¬ 
λάχιστον έξι (6) μηνών και με χρηματική ποινή τουλά¬ 
χιστον 1.500.000 δραχμών, καθώς και με αφαίρεση της 

άδειος άσκησης του επαγγέλματος για χρονικό διάστημα 
έξι (6) μηνών έως πέντε (5) ετών, αν αυτοί είναι 
πράκτορες ή ασκούν άλλο επάγγελμα, για το οποίο 
απαιτείται ειδική άδεια της Αρχής και σε περίπτωση 
υποτροπής με οριστική αφαίρεση της άδειας ή οριστική 
στέρηση άσκησης του επαγγέλματος. 

Στους παραβάτες του άρθρου 13 επιβάλλεται επίσης 
πρόστιμο 500 000 έως 5 000.000 δραχμών, με αιτιολο¬ 
γημένη απόιραση του Διευθυντή του Γραφείου Ευρέσεως 
Ναυτικής Εργασίας Πειραιώς, στον οποίο αποστέλλεται 
αντίγραφο της σχηματισθείσης από την αρμόδια προα- 
νακριτική αρχή δικογραφίας 

Το εν λόγω πρόστιμο αποτελεί έσοδο του Κεφαλαίου 
Ανεργίας ή Ασθένειας Ναυτικών (Κ.Α.Α.Ν ). Η διαδικασία 
είσπραξης και απόδοσής του, καθώς και κάθε σχετική 
λεπτομέρεια ρυθμίζεται με απόφαση του Υπουργού 
Εμπορικής Ναυτιλίας, που δημοσιεύεται στην Εφημερίδα 
της Κυβερνήσεως Κατά της απόφασης επιβολής προ¬ 
στίμου επιτρέπεται η άσκηση προσφυγής από τον πα¬ 
ραβάτη εντός αποκλειστικής προθεσμίας δεκαπέντε (15) 
ημερών απο της κοινοποίησης οε αυτόν της απόφασης 
ενώπιον του Υπουργού Εμπορικής Ναυτιλίας. Η προ¬ 
σφυγή δεν αναστέλλει την εκτέλεση της απόφασης. 
Με κοινή απόφαση των Υπουργών Οικονομικών και 
Εμπορικής Ναυτιλίας, που δημοσιεύεται στην Εφημερίδα 
της Κυβερνήσεως, μπορεί να αυξάνεται το ανώτατο 
όριο του προστίμου που επιβάλλει ο Διευθυντής του 
Γ ραφείου Ευρέσεως Ναυτικής Εργασίας 

Άρθρο 24 


Κυβέρνησης ή υφυπουργός ή πράξεων συναφών με 
αυτές, εφόσον στο καταδικαοθέν μέλος της Κυβέρνησης 
ή υφυπουργό χορηγήθηκε χάρη, σε όποιο στάδιο και 
αν βρίσκονται οι σχετικές δίκες και οι οικείες δικογραφίες 
τίθενται στο αρχείο με διάταξη του εισαγγελέα εφετών. 

3 Από το άρθρο 1 παρ. 1 του ν 1608/1950, όπώς 
αυτό τελικώς αντικαταστάθηκε από το άρθρο 36 παρ. 
1 του ν 2172/1993, διαγράφεται το άρθρο 256 Π.Κ. 
και προστίθεται δεύτερο εδάφιο, που έχει ως εξής: 

'Στον ένοχο του αδικήματος που προβλέπεται ειδικώς 
από το άρθρο 256 του Ποινικού Κώδικα, τα παραπάνω 
εφαρμόζονται μόνον όταν το αδίκημα στρέφεται κατά 
του Δημοσίου, των οργανισμών τοπικής αυτοδιοίκησης 
και των νομικών προσώπων δημοσίου δικαίου". 

Άρθρο 25 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται διαφο¬ 
ρετικά στις επί μέρους διατάζεις. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 3 Απριλίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 


1. Σε όσες ποινικές υποθέσεις, μετά την υποβολή 
πρότασης κατηγορίας κατά μέλους. Κυβέρνησης, ή υ¬ 
φυπουργού, η Βουλή έχει μέχρι την έναρξη ισχύος του 
παρόντος νόμου αποφασίσει να μην διεξαχθεί προα¬ 
νάκριση ή η προανακριτική επιτροπή που συγκροτείται 
για να διεξαγάγει προανάκριση έχει ήδη αποψανθεί ότι 
δεν στοιχειοθετείται η αντικειμενική υπόσταση του α¬ 
δικήματος που αναφέρεται στην πρόταση κατηγορίας 
ή η Βουλή έχει ήδη απορρίψει την πρόταση για παρα¬ 
πομπή του μέλους της Κυβέρνησης ή του υφυπουργού 
σε δίκη, δεν επιτρέπεται η δίωξη κατά των μη πολιτικών 
προσώπων που κατηγορούνται ως αυτουργοί, ηθικοί 
αυτουργοί ή συμμέτοχοι των ίδιων πράξεων ή πράξεων 
συναφών με αυτές που αναφέρονται στην πρόταση 
κατηγορίας. Τυχόν ποινικές διώξεις που έχουν ήδη 
ασκηθεί κατά μη πολιτικών προσώπων για τέτοιες πρά¬ 
ξεις παύουν οριστικά σε όποιο στάδιο και αν βρίσκονται 
οι σχετικές δίκες και οι οικείες δικογραφίες τίθενται 
στο αρχείο με διάταξη του εισαγγελέα εφετών. 

2. Παύει οριστικά η ποινική δίωξη κατά των προσώπων 
που διώκονται ως αυτουργοί, ηθικοί αυτουργοί ή συμ¬ 
μέτοχοι πράξεων, για τις οποίες έχει μέχρι την έναρξη 
εφαρμογής αυτού του νόμου καταδικασθεί μέλος της 

Κ. ΣΚΑΝΔΑΛΙΔΗΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 


ΔΙΚΑΙΟΣΥΝΗΣ 

ΔΗΜΟΣΙΑΣ ΤΑΞΗΣ 

ΓΤ.-ΑΓΓ. ΠΑΠΑΘΕΜΕΛΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 3 Απριλίου 1995 

0 ΕΓΜ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΕΠΟΝΗΣ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΟΗ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινό από 8.00' έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ; Σολωυούδΐ τηλ.: 52.45.188 „ .„ ... 

* Για φωτοαντίγραφα παλαιών τευχών στην οδό Τολωμου 51 τηλ : °Ζ.4« 1 4 1 

* Τμήμα πληρ οφόρησης: Για τα δημοσιεύματα των ΦΕΚ Σολωμου 51 τηλ.: 52.25./υ - 02 . 45 . 04 / _ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος τπς ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.8ι Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη εκτός ΤΑΕΈΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 











